El Celrè 74 by AjuntamentdeQuart 937 views\nEl celre 87 by AjuntamentdeQuart 754 views\nRevista d'informació del municipi de Quart número 90 abril de 2016\n1. El Celrè Revista d’informació del municipi de Quart Abril 2016 AJUNTAMENT DE QUART\n2. 2 AJUNTAMENT DE QUART Plaça de la Vila, 2 17242 Quart Tel. 972 46 91 71 elcelre@quart.cat Equip de El Celrè Silvia Ballesteros Pere Cabarrocas Miquel Cortés Carles Gutiérrez Narcís Mas Úrsula Madueño Santi Puerto Glòria Ribas Cristina Troyano Joan Vicens Fotografia de la coberta Santi Puerto Maquetació i disseny Santi Puerto Impressió Impremta Pagès Dipòsit legal GI.943-1986 Amb el suport de En aquest número...  Editorial \tInformació municipal \tI QUART FM  Educació  Esports \tFestes Nadal Quartnestoltes \tSalut \tEntrevista: Maria Carballo/Mar Suy  Entitats \tEstabliments \tMuseu  Medi Ambient \tCultura \tTelefons i horaris  Pinzellades històriques Tens alguna proposta per millorar els pobles del nostre municipi? Envía’ns la teva opinió a: ajuntament@quart. cat o bé fes servir els formularis que trobaràs a l’apartat de tràmits de la web www.quart.cat\n3. 3 Us vull parlar d’uns quants temes que des de l’Ajuntament ens preocupen i estem treballant-hi. Semàfors. D’aquí a poques setmanes veurem realitzada la instal.lació semafòrica de la cruïlla de la C-250 amb el carrer Santa Margarida, una cruïlla que en les hores punta genera una gran quantitat de trànsit. Hi han hagut varis ensurts i la preocupació municipal és vetllar per la seguretat vial de tota la travessera. Hem de tenir en compte que la travessera de Quart és un del centres neuràlgics del municipi, on es concentren la majoria d’establiments comercials i altres serveis. Per aquest motiu, i perquè la C-250 és l’entrada i sortida cap a Girona, suporta un trànsit molt nombrós de vehicles. Els Gossos. Venim rebent queixes continuades de veïns sobre el mal comportament i les molèsties que ocasionen alguns d’aquests animals. En primer lloc, alguns propietaris de gossos no respecten la netedat dels espais públics, deixant que embrutin zones verdes i enjardinades en els que hi juga la mainada. Per altra banda, us demano que respecteu els camins i senders que envolten els espais naturals dels pobles del municipi. Penseu que a diari els concorren moltes persones que volen gaudir del nostre entorn natural, i trobar-hi defecacions diverses dona mala imatge i és un problema de neteja i cura del medi. Precisament sobre això, en una visita que van fer a l’Ajuntament, els nens i nenes de l’escola Nou de Quart, ens van fer saber i es van queixar de que en les seves sortides, especialment al bosc de Can Ferriol, en els camins hi troben moltes d’aquestes deposicions de gossos. També els lladrucs dels gossos, tant de dia com de nit, generen queixes i friccions entre veïns per les molèsties que ocasionen. Els propietaris són responsables de que els animals estiguin en bones condicions i que els seu comportament no alteri la convivència. Tingueu-ho en compte, també. El Medi ambient. Contínuament la brigada municipal ha d’estar retirant mobles, runes i trastos del costat dels contenidors i malauradament també dels espais naturals que ens envolten. Vull demanar-vos que no hi deixeu cap mena de deixalla ni trastos, està prohibit. L’ajuntament ja presta el servei de recollida domiciliària cada tercer divendres de mes. Poseu-vos en contacte amb les Oficines Municipals. També us demano que si veieu algú que ho segueix fent, ens ho comuniqueu, i si cal, ens feu arribar també les dades de la matricula del vehicle. D’altra banda, també podeu portar-los a la deixalleria de Girona situada al Mas Xirgu i aixì podreu beneficiar-vos d’un 20 % de descompte en el rebut anual d’escombraries. Quedo a la vostra disposició. Salutacions. Pere Cabarrocas i Sitjes L’Alcalde\n4. 4 INFORMACIÓ MUNICIPAL El Ministeri d’Hisenda, a través de la Gerència del Cadastre, està fent la regularització cadastral per ajustar les dades cadastrals i els seus valors a la realitat física. Ha estat una manera d’actualitzar tota la informació cadastral a la realitat sense haver de tramitar expedients sancionadors a aquells propietaris que no han declarat les modificacions cadastrals fetes a les seves finques d’acord amb la llei i dins el termini del qual es disposa. Per aquest motiu, en aquest mes de març i abril començaran els treballs sobre el terreny que seran a càrrec d’una empresa subcontractada pel Cadastre. L’actualització consistirà en fer fotografies pel personal de l’empresa, degudament acreditada, a les finques amb construccions. També, disposaran de fotografies per satèl·lit. D’aquesta manera es creuaran les dades que disposa el Cadastre amb les fotografies per comprovar si hi ha diferències en les superfícies construïdes i les declarades. Amb el procediment de regularització s’incorporaran al Cadastre les següents altes o modificacions no declarades de forma completa que poden consistir en: •\tObra nova. •\tReformes amb entitat suficient. •\tRehabilitacions. •\tCanvi d’ús. •\tPiscines/pistes de tennis o pàdel. D’acord amb allò previst a la disposició addicional 4a del Text refós de la Llei de Cadastre immobiliari, es determinarà un nou valor cadastral per a les construccions indispensables pel desenvolupament de les explotacions agràries, ramaderes o forestals en sòl rústic. Regidoria d’urbanisme Regularització cadastral al municipi\n5. 5 Visita president Diputació de Girona El passat 18 de març el president de la Diputació de Girona, Pere Vila i Fulcarà, va visitar el municipi de Quart i va tenir una reunió de treball amb l’alcalde i l’equip de govern actual per parlar de les necessitats del municipi, així com de la subvenció que la Diputació otorga als ens locals. A banda de les dependències muncipals el president va visitar la llar d’infants municipal La Baldufa, el local Social i el Museu de la Terrissa de Quart. En relació a la realització de la Fira Mercat de la Terrissa Catalana de Quart, l’Ajuntament de Quart conjuntament amb l’Associació de Terrissers Artesans de Quart, han decidit enguany fer una pausa en la seva organització. Els motius han estat que en les darreres edicions no s’han assolit els resultats esperats. Els canvis de la nostra societat obliguen, després de 25 edicions, de fer un nou plantejament de la Fira més adequat a la realitat social i econòmica. Per això s´ha cregut necessari fer una pausa per poder replantejar la Fira pel proper 2017 per tal de millorar-la. Per aconseguir-ho s’ha encarregat a l’empresa La Caraba Produccions, especialitzada en solucions integrals per a esdeveniments, un estudi i proposta de nova Fira. A la tardor, es presentarà el nou projecte pel 2017 en el marc d’unes jornades tècniques que serviran per realitzar un mercat de terrissa. Fira Mercat de la Terrissa Catalana de Quart XXV Fira Mercat de la Terrissa Catalana Quart · 16 i 17 de maig de 2015\n6. 6 Pressupost El Ple de la Corporació aprovà el dijous dia 11 de febrer, en sessió extraordinària, el Pressupost Municipal 2016 amb els vots (6) a favor de l’equip de govern (PSC i QA) i amb els vots (5) en contra dels grups AxQ (ERC) i CiU. El Pressupost de l’exercici 2016 puja, tan en ingressos com despeses, la quantitat de 3.282.642,02 euros. El detall de les partides d’ingressos i despeses el trobareu publicat a la seu electrònica de l’Ajuntament de Quart. És produeix un increment respecte l’exercici anterior de 498.215,78 euros. El pressupost és una eina de la gestió pública on, de forma sistemàtica i ordenada, es concreten el conjunt de béns, serveis i actuacions que es pretenen dur a terme, finançats a càrrec dels fons públics, per tal d’avançar en l’acompliment de l’estratègia de l’administració. En síntesis, el pressupost del 2016 té dues cares molt ben definides: suposa continuar avançant en la reducció de la pressió fiscal i tributària envers els veïns i veïnes, i continuar garantint , fins i tot potenciant, aquelles àrees de despesa que més necessita la ciutadania. En aquest pressupost cal fer èmfasis a la rebaixa dels impostos i taxes. Destaquen pel seu caràcter generalista, la rebaixa per a l’exercici 2016 d’un 10% de l’ Impost de Béns immobles de naturalesa urbana, passant del coeficient 0,97 al 0,873, i la taxa de residus per adequar-la al cost efectiu del servei, d’acord amb l’estudi econòmic elaborat per la regidoria d’hisenda. Pel que fa a les despeses, destacar el seu increment respecte l’exercici anterior, en coherència amb les necessitats reals i actuals del municipi detectades en aquests darrers mesos. En quant a les inversions, a destacar, bàsicament, dues per la seva importància: les millores al pavelló i l’enllumenat exterior. Les obres a realitzar al pavelló estan encaminades a convertir-lo en un pavelló polivalent, en el sentit que si puguin realitzar altres activitats que les pròpiament esportives. Pel que fa a l’enllumenat exterior, cal dir que l’’estalvi i l’eficiència energètica són una prioritat per a l’Ajuntament de Quart, que ha previst canviar 1.022 llums de la via pública per tecnologia LED. Aquesta actuació representarà un estalvi de fins a un 65 % del cost anual de la factura de l’enllumenat públic. Finalment, agrair a tot l’equip de govern la seva col·laboració i dedicació en la elaboració del pressupost 2016, tenint en compte el poc marge d’autonomia en la seva elaboració, atès les restriccions imposades pel govern de l’Estat i la conjuntura actual de crisis econòmica i social que ha motivat un cert estancament ens els ingressos propis i una davallada forta en els ingressos de les Administracions com la Generalitat Diputació, Consell Comarcal etc...\n7. 7 Campanya Sócresponsable Gats Gossos Fures Identificaiesterilitza elteuanimal Preusreduïts del1defebreral30d’abril de2016 936245538 socresponsable.org Aquestacampanyadetinença responsable d'animalsdecompanyia és possible gràciesalaparticipació dels centresveterinariscol·laboradors. Una iniciativa de: Amb el suportde: Generalitat de Catalunya Departament d’Agricultura, Ramaderia, Pesca, Alimentació i Medi Natural faada.org IVTM-Impost Vehicles Tracció Mecànica Inici 15 de març fins 15 de maig. Càrrec al banc: 15 d’abril i 1 d’octubre. Fraccionament d’ofici. IBIU-Impost Béns Immobles Urbana Inici 1 de juny fins el 31 de juliol. Càrrec al banc: 1 de juliol i 1 d’octubre. Fraccionament d’ofici TAXCEM-Taxa Cementiri Municipal. Inici 1 de setembre fins 31 d’octubre. Càrrec al banc 1 d’octubre. Malgrat aquesta situació adversa i amb l’esforç de tot l’equip de govern, aquest pressupost recull totes les obligacions d’aquest Ajuntament per el proper exercici 2016, i ens permet desenvolupar un programa estable d’activitats i mantenir el funcionament de totes les instal·lacions i equipaments municipals, donant resposta en lo possible el nostre compromís envers els ciutadans dels nuclis de població que integren el nostre municipi. L’alcalde i la regidoria d’hisenda Calendari del contribuent 2016 TAXESC-Taxa de Recollida d’Escombraries. Inici 1 de setembre fins el 31 d’octubre . Càrrec al banc el 1 d’octubre. IAE- Impost d’Activitats Econòmiques. Inici 1 de setembre fins el 31 d’octubre. Càrrec al banc el 1 d’octubre. IBIR-Impost Béns Immobles Rústics. Inici el 1 de juny fins el 31 de juliol. Càrrec al banc el 1 de juliol i el 1 d’octubre. Fraccionament d’ofici.\n8. 8 Breus Us recordem que abans d'iniciar qualsevol tipus d'obra, reforma o fins i tot per pintar la façana, es indispensable sempre que disposeu previament de la llicencia d'obres de l'Ajuntament. Redacció d’un Catàleg d’Arbres d’Interès Singular S’han renovat els càrrecs de l’associació de veïns d’Habitatges Barceló i la nova presidenta és la Sra. Virginia Fortes Rodríguez A la propera Festa Major tindrem a: Una característica destacada del municipi de Quart és la seva riquesa en espais naturals: més d’un 80% de la seva superfície està inclosa en l’espai natural protegit de Les Gavarres. Les Gavarres formen una excel.lent reserva de poblaments de fauna i flora mediterranis, amb algunes espècies singulars. Els arbres són també uns elements importants d’aquest patrimoni natural que tenim a Quart. Però alhora són també indicadors geogràfics, font d’inspiració d’artistes, o testimonis d’històries i successos locals. Amb l’objectiu de localitzar i preservar aquests arbres o conjunts arbrats, l’Ajuntament de Quart ha pres la iniciativa d’elaborar un catàleg d’arbres d’interès singular de tot el municipi. Com a arbres d’interès singular, o també arbredes, s’entén que poden ser tots aquells que per la seva particularitat científica, la seva història, el seu interès social, per les mides excepcionals dins la seva espècie o per la seva edat, són mereixedors de mesures de protecció. Els veïns i veïnes sou els que millor coneixeu el municipi: els seus racons, camins, senders, casetes, la seva història, cultura i les seves tradicions; a més de l’estima per certs elements emblemàtics del poble. Per això, fem una crida per demanar la vostra col·laboració per a la redacció d’aquest catàleg. En cas de ser coneixedors d’algun arbre o arbreda en concret, sigui en finques privades com públiques, o bé en camins, marges, etc. i que pugui ser especial per algun dels motius exposats anteriorment, seria molt interessant que ens ho féssiu saber, indicant-nos la seva localització, aportant alguna imatge, i detallant l’espècie de la qual es tracta. Ens podeu fer arribar la informació directament a l’Ajuntament o ve per correu electrònic a: alcaldia@quart.cat.\n9. 9 Estalvi energètic a la llar Estalviar energia suposa a més d’un estalvi econòmic, un estalvi de recursos naturals per salvaguardar el medi ambient. Consumir menys a les llars mantenint el mateix confort és possible tenint en compte els següents consells: CUINA Són preferibles les cuines de gas a les elèctriques. Apagueu el foc abans d’acabar la cocció per aprofitar la calor residual, utilitzeu olles una mica més grans que la superfície del foc o placa i olles a pressió si és possible. Ajusteu la temperatura de la nevera a 6ºC i el congelador a -18ºC, deixeu espai entre els laterals i el darrere de la nevera (5 cm), i netegeu periòdicament la part posterior. RENTADORA/ RENTAPLATS Poseu-la plena o feu servir programes de mitja càrrega. Feu servir programes ECO i aigua freda. Netegeu regularment el filtre de la rentadora. TELEVISOR/ORDINADOR Apagueu els aparells electrònics amb l’interruptor (no només amb el comandament). Compreu ordinadors amb etiqueta Energy Star. Els ordinadors portàtils i les pantalles planes consumeixen menys. TERMOELÈCTRIC Endolleu-lo just abans de dutxar-vos durant una o dues hores al dia, desconnecteu-lo en absències majors a dos dies i eviteu col.locar-lo a l’exterior de l’habitatge. CALEFACCIÓ Ajusteu la temperatura entre 19ºC i 21ºC i quan marxeu de casa i a la nit abaixeu a 16ºC. Cada grau de calefacció que puges, representa un 7% més en la factura. Purgueu l’aire dels radiadors un cop l’any i no els tapeu amb mobles o altres objectes. TANCAMENTS Col.loqueu borlets a portes i finestres. Per ventilar la casa amb un quart d’hora és suficient. Les finestres amb tancaments de fusta o PVC, són més eficients que les metàl.liques. IL.LUMINACIÓ Substituïu les bombetes incandescents i halògenes per baix consum o Led. Sílvia Ballesteros Regidora de Serveis Socials\n10. 10 Arrenjament de 18km de camins rurals L’ajuntament de Quart ha dut a terme l’arranjament i millora de diferents camins veïnals. Els treballs els ha executat l’empresa Transports Mateu, amb un pressupost de 18.997,00.-€. Han consistit sobretot en l’acondicionament d’aquests camins, netejant- los, desbroçant laterals, i procurant una adequada conducció de les aigües pluvials. El municipi de Quart disposa d’una important xarxa de camins que transcorren per Les Gavarres i que necessiten d’aquests treballs de manteniment de cares a un bon ús i sobretot per tenir-los a punt per si s’ha d’actuar en cas d’algun incendi forestal. Aquesta actuació ha comptat amb una subvenció de 15.830,49.-€ de la Diputació de Girona. Jubilació parcial El dia 17 de novembre es va jubilar parcialment l’Enric Cabarrocas. L’Enric ha treballat més de trenta anys a l’Ajuntament de Quart fent d’agutzil i formant part del personal de la brigada municipal. En reconeixement i agraïment a tots aquests anys de servei, per tota la feina feta i com a petit homenatge d’amistat, el dia 20 de novembre, l’alcalde, els regidors i tots els companys de feina van celebrar una petita festa i van lliurar-li una placa commemorativa de record. Enric, moltes gràcies.\n11. 11 IQuart FM VS HOT 101 FM De dilluns a dijous: IQuart FM de 6 a 18h HOT101FM de 19 a 22h IQuart de Nit de 23 a 5h. Divendres: IQuart FM de 6 a 14h. HOT101FM de 15 a 22h. HOTCLUBSESSIONS de 23 a 5h. Dissabte: IQuart FM de 6 a 12h. LA PRINCIPAL de 12 a 13h. IQuart FM de 13 a 14h. HOT101FM de 15 a 23h. HotClubSounds de 21 a 23h. HOTCLUBSESSIONS de 23 a 5h. Diumenge IQuart FM de 6 a 9h. LA PRINCIPAL de 9 a 10h. IQuart FM de 10 a 15h. HOT101FM de 15 a 23h. IQuart de Nit de 23 a 5h. L’Úrsula Madueño, en Jordi Fornells i en Josep Blázquez t’esperen cada dia al 101.0 FM amb la millor música actual d’ara i de sempre amb la fórmula IQuart FM a banda de recuperar el millor só electrònic amb HOT101. El cap de setmana es manté La Principal a càrrec de Francesc Picart. I si vols publicitar la teva empresa o negoci per 1€ contacta amb nosaltres! radio@quart.cat Segueix-nos a Facebook: https://www.facebook.com/Iquartfm/\n12. 12 EDUCACIÓ Com cada any (i ja en fa molts!!) la Llar d´Infants La Baldufa ha participat a la Rua de Quartnestoltes. N´érem una bona colla entre pares, nens, avis, tiets, educadores… formàvem una gran comparsa, uns 180. Cal agrair i esmentar el gran esforç, dedicació i ganes dels pares encarregats de la Comissió de Carnestoltes. Any rere any, tenim aquelles famílies que tiren endavant amb la proposta de celebrar aquesta festa tots plegats. Fent, també, que se n´afegeixi alguna de nova per prendre el relleu d´aquelles que marxen. A tota aquesta gent, des d´aquí els hi volem dir: MOLTES I MOLTES GRÀCIES, sense vosaltres la comparsa més menuda del nostre municipi no hagués estat possible. La Baldufa, QUARNESTOLTES 2016\n13. 13 Dues alumnes de 4t d’ESO de l’Institut de Vilablareix i veïnes de Quart, l’Emma Suy i l’Anna Raurich, han obtingut dues de les 500 beques que la fundació Amancio Ortega atorga als estudiants de l’últim curs de la secundària obligatòria per tal de potenciar i facilitar l’aprenentatge de l’anglès. Els alumnes becats conviuran amb una família d’acollida durant tot un curs acadèmic i cursaran el grau 11 (nivell que als Estats Units i al Canadà equival al nostre 1r de batxillerat). La beca cobreix el 100% del cost del curs escolar durant els deu mesos de l’estada. Hem parlat amb l’Emma i l’Anna que ens han explicat que es varen assabentar de l’existència d’aquestes beques a través de la tutora del seu grup-classe. Els requisits acadèmics per a poder-la demanar eren tenir un 7 de mitjana dels tres cursos d’ESO i una nota de 8 de la matèria d’anglès. Totes dues van presentar la documentació i van ser seleccionades. A continuació, van haver de passar diferents proves de nivell de llengua anglesa i, tot i que no es feien gaires il·lusions ja que el nombre d’aspirants era molt elevat, finalment van obtenir l’esmentada beca. Totes dues estudiaran el curs 2016-17 al Canadà: l’Emma estarà a Vancouver i l’Anna a Nova Escòcia, a uns 5000 km de distància aproximadament. Ens comentaven que són conscients de les diferències, entre d’altres, de tipus climàtic o gastronòmic. El més important és que esperen millorar la seva competència en llengua anglesa, conèixer la cultura del país i madurar com a persones. Encara no s’han posat en contacte amb les famílies ja que s’està fent un acurat procés d’assignació: segons els perfils d’alumne i família, l’empresa organitzadora RUMB AL CANADÀ proposa uns cinc alumnes a cada família d’entre els quals se’n tria un, amb qui conviurà durant un curs escolar. Per altra banda, a part de les assignatures pròpies de la modalitat que s’imparteixen als nostres centres, podran triar matèries del tipus cuina, pesca, fusteria, costura..., que tenen la finalitat d’oferir una formació pràctica que permeti l’alumnat tenir diferents competències en finalitzar el grau. Està previst que marxin cap a finals d’agost, ja que el curs acadèmic comença l’1 de setembre, i no tornaran fins a finals de juny. Durant aquests mesos la inserció serà total ja que no poden rebre la visita de familiars ni poden viatjar al país d’origen. Desitgem molta sort a l’Anna i l’Emma en aquesta aventura que, de ben segur, serà molt profitosa per la seva formació personal i acadèmica. Mònica Hernández Institut de Vilablareix\n14. 14 El dijous 10 de desembre vam participar en una cursa solidària per a recollir diners per a la Marató de TV3 que aquest any es dedicava a la diabetis i a la obesitat. Hi van participar tots els nens i nenes de les escoles del poble. La cursa es va fer al costat del pavelló, passant pel mig del bosc i per darrera les piscines. Primer van córrer els més petits, després els mitjans i al final els grans. Tots ho vam fer molt bé perquè amb ganes i esforç s’aconsegueix tot. I vam quedar molt cansats! El divendres 18 van fer el festival de Nadal de l’escola al Local Social. Aquest any hem representat “El Nadal arreu del món”. Ens ha agradat molt perquè les cançons són molt boniques. Cada classe representava un país. La meva classe representàvem els països nòrdics i fèiem de suecs. Els nois havíem d’anar vestits amb una corbata o llaç vermell i uns pantalons i camisa negra . Les noies anaven amb un faixí vermell , un vestit blanc i una corona de fulles verdes amb flors. Tots plegats vam ballar una dansa sueca. Els altres cursos van representar altres països com : Itàlia, Veneçuela, etc. i els de sisè representaven el dinar de Nadal. Tots els pares i familiars van estar molt atents. En acabar ens van fer molts de crits i aplaudiments. Ens ho vam passar molt bé! Finalment per acabar d’arrodonir el Nadal a l’escola, el dia 22 de desembre, l’últim dia de classe vam fer “L’Amic invisible”, un joc que consisteix en agafar un paper amb el nom d’un company, pensar i fer-li un regal. Tothom portava regals i tots eren molt macos. Després vam veure una pel·lícula i vam jugar a la classe. Va ser un Nadal a l’escola genial! Els nens i nenes de 4t. El Nadal a l’escola Sta. Margarida\n15. 15 El dijous 4 de febrer els nens de la nostra escola, juntament amb els alumnes del 9d4t i de p2 de la Baldufa, varen celebrar el Dijous Gras. L’AMPA de l’escola Sta. Margarida va subvencionar dues sessions de màgia, una per als més petits i l’altre per als més grans de l’escola. Els més menuts van quedar meravellats per l’espectacle i els més grans s’ho van passar molt bé, ja que alguns d’ells van poder fer de voluntaris i ajudar al mag a fer algun dels trucs del seu espectacle. Un cop acabat Festa dijous gras l’espectacle, els alumnes del 9d4t i del nostre centre van anar a dinar i a acabar de passar el dia al camp de futbol. Ampa Ceip Sta. Margarida\n16. 16 Escola 9d4t Cada divendres els alumnes d’educació infantil de l’escola Nou de Quart anem a fer sortides a l’entorn proper a l’escola, per nosaltres és una font d’aprenentatge: coneixem i visitem llocs d’interès del nostre poble, treballem el dibuix al natural, anem al bosc a veure els canvis que es produeixen en cada estació de l’any, recollim material per després fer-ne l’observació a l’aula, busquem formes geomètriques a l’entorn, seguit d’un llarg etcètera. En aquestes sortides un element que ens trobem habitualment són les caques de gos, sobretot a l’entrada del bosc de Can Ferriol que hi ha prop de la nostra escola. Dos anys enrere els nens i nenes se’n van adonar, batejant aquest tram com “zona de caques”. Vam aprofitar una d’aquestes sortides d’entorn per fer una carta amb els alumnes de P3 explicant aquest fet i portant-la personalment al senyor alcalde. Des de l’ajuntament es van comprometre a fer-nos una senyal metàl·lica dient que allà era una zona de pas de nens i nenes. Durant un temps va funcionar, pràcticament no hi havia cap caca al terra! Actualment quan fem aquestes sortides tornem a trobar MOLTES caques, algun d’ells (com llegireu a la carta que han escrit) les han trepitjat amb el conseqüent greu i malestar que els ocasiona. En una de les assemblees que fem cada dimecres un alumne va treure el tema i entre tots vam decidir què podíem fer nosaltres per intentar millorar-ho. Van sortir molt bones idees: enviar cartes a tots els veïns, que no deixessin entrar els gossos al bosc de Can Ferriol, enviar cartes només als propietaris que tenen gossos, fer com un joc deixant vàries cartes al terra i als arbres i quan l’obrissin que hi trobessin un missatge que digués “si us plau no deixessin les caques al terra”.... Vam veure que nosaltres sols no ho podíem fer (no teníem les adreces de tots els veïns, no sabíem qui tenia o no gossos...) i que qui ens podia ajudar era el senyor alcalde. Així que vam anar a l’ajuntament i el senyor alcalde Pere Cabarrocas ens va rebre a la sala de plens. Els nens i nenes li van explicar el perquè de la nostra visita, li van exposar les idees que havien sortit en assemblea i vam trobar una solució que esperem que tingui èxit! Hi va haver un compromís per les dues parts, des de l’ajuntament posaran més senyals metàl·lics a cada entrada del bosc de Can Ferriol i nosaltres que escriuríem la carta que des de l’ajuntament farien.\n17. 17 Fa un parell d’anys va néixer la Comissió Mixta de Pati a on Alumnes, mestres i pares de l’escola treballen per donar-li forma. Participen els delegats de classe des de primària i es van encarregar de recollir les idees de cada grup vers quin tipus de pati volien tenir i en van sortir moltes: pista de bàsquet/ futbol, jardí amb flors, tirolines,... fins i tot una piscina. Després de les adequacions al terreny del pati vàrem tenir la 1a Matinal de Pati, a on es van començar a condicionar l’hort de l’escola, l’hivernacle, entrada amb rodes de colors i plantes, escales de rodes pel talús, troncs, empedrat de l’entrada i apadrinament de plantes... La Comissió vol agrair l’ajuda i col·laboració de les famílies, entitats i empreses que han fet possible aquesta transformació (encara queda feina) l’ AFA va oferir un esmorzar a tothom que va venir a col·laborar. Agraïments: Ajuntament de Quart, Agrodiz, L’Heura Jardiners, Modelauto, Fundació Onyar, Raúl Jorquera de Moviment Nòmada, Estucs i Pintures Diocar i AFA9d4t. AFA9d4t: La matinal del pati del 9d4t\n18. 18 Queda poc més d’un mes per començar una nova edició del MIC, i una vegada més la Unió Esportiva Quart estarà representada, aquesta edició amb quatre equips, amb l’ànim de gaudir i de compartir experiències amb el que es el millor UE Quart torneig de futbol base mundial. Equips d’arreu del mon s’enfrontaran en les diverses seus durant el període de Setmana Santa, en les categories de Juvenils, Cadets, Infantil i Alevins. L’objectiu de la UE Quart no es altre que anar a passar-nos be, i si es com en l’edició anterior que varem aconseguir ser el millor equip de futbol-7 de les comarques gironines ens donarem per molt satisfets. La foto que s’adjunta es de l’acte de reconeixement per part de la Diputació de Girona a l’equip Aleví que va ser el millor equip gironí classificat de la seva categoria. Es varen fer entrega d’uns obsequis per part del President de la Diputació i del màxim responsable del MIC, Sr. Juanjo Rovira. Glòria Ribas Regidora d’Esports "Només juga. Diverteix- te. Gaudeix del joc" Michael Jordan. Amb aquestes paraules del jugador de bàsquet americà. Volem dedicar aquest escrit, als petis del club: l'escoleta. A ell que estan començant a posar- se les primeres esportives i conèixer les sensacions de fer botar la pilota, aixecar els braços i encistellar. A ser companys de joc i d'equip. Jugar, Divertir-se, Gaudir Tres accions bàsiques, que com a club, creiem que són importants, i que volem que els petits vagin descobrint en el pavelló i en les trobades. CB Quart ESPORTS\n19. 19 El club de patinatge de Quart, te bones noticies, dons han participat a les proves escolars de patinatge artístic ,amb molt bons resultats!!! Volem felicitar a totes les patinadores participants tant a nivell individual com amb grups de quartets!!, dons totes elles han patinat molt bé, i san merescut el reconeixement de tots els assistents; Molt especialment volem felicitar a les entrenadores, per la bona feina!! I a totes les patinadores que han aconseguit els primers llocs i han fet pòdium; A la competició de Ripoll, molt especialment les nostres felicitacions, per el 1er. Lloc de la Gemma Menció, per el 2n lloc de la Maria Lloret, i per el 3er, lloc de la Neus Pibernat de categoria Benjamí. Al 2on lloc a la Naiara Espinar , al 4t lloc a la Laia Arpa, a la categoria Alevina, Al 2on lloc a la categoria Infantil, per la Carla Garzón Al 2on lloc a la categoria Benjamí C , per la patinadora Cristina Comes, i al 4llooc de la mateixa categoria per la Eira Sosa. També les nostres felicitacions per el resultat de la prova escolar nivell A, celebrat a Alp, el passat 5 de març. A la Martina Andreu, amb categoria Benjamí, per els primer lloc! I a la Idoia Fernàndez i la Judit Pons, per el 4rt lloc a a la categoria Alevina. I els nostres Quartets, felicitats, ja que han deixat un bon gust a tots els que vam poder gaudir del espectacle. Moltes gràcies a totes. Categoria primari; 2on lloc al grup d’egípcies, i un 3er lloc al grup de Mims. Categoria Secundaria: 2on lloc al grup Roses del desert 3er Lloc al grup Pompeià. Per més informació ens trobareu a: www.patinatge.net Facebook: clubesportiuskatingQuart- Llambilles Canal Youtube: patinatge24 Quart-patí\n20. 20 SALA DE LECTURA El passat NADAL , Quart va acollir diferents actes organitzats per l’Ajuntament i es entitats. Tanmateix, vam tenir tres il.lustres testimonis al balcó de l’Ajuntament supervisant tots ells. Volem agrair la cessió que va fer la Vídua d’en MAX VARÉS d’aquests magnífics reis que van lluir durant totes les festes nadalenques, essent testimonis del taller de tions, o l’arribada de ses majestats d’Orient, entre d’altres. En les passades festes nadalenques, cal destacar els més de 100 fanalets fets en el taller del 2 de gener, amb la visita dels patges reials inclosa, la visita dels reis mags a Palol d’Onyar com veureu a peu de pàgina o la visita que van fer al local social de Quart, ja que el temps no va permetre que fessin el campament exterior que estava anunciat. L’Ajuntament vol agrair la gran tasca feta per les entitats i voluntaris que van fer que Quart brillés amb llum propia al llarg d’aquestes passades festes nadalenques. Regidoria de Festes Nadal al municipi de Quart FESTES\n21. 21 Nadal al municipi de Quart\n22. 22 L’Ajuntament agraeix la col·laboració dels veïns respectant el tall circulatori del nucli urbà i com no als participants, Fem a Quart, comissió de festes i als jutges per la bona feina feta. Gràcies a tots! Els guanyadors van ser: •\tDragon’s Quart: Millor carrossa i disfressa confeccionada •\tPalol Town:Millor comparsa •\tBB-8: Millor disfressa infantil •\tBisbe i vídua: Millor disfressa Adult Regidoria de Festes Quartnestoltes\n23. 23 Quartnestoltes\n24. 24 Quartnestoltes\n25. 25 SALUT Dispensari municipal de Quart 972 18 90 45\n26. 26 Patinadores d’elit a Quart L’entrevista Maria Carballo i Mar Suy son veïnes de Quart i son patinadores d'elit de patinatge artístic. La Maria té 19 anys i actualment estudia 2n d’arquitectura i la Mar en té 16 i està cursant primer de batxillerat en modalitat científic i alhora estudia piano al conservatori. Tan la Maria com la Marta comparteixen una bona amistat així com moltes aficions com la resta de joves de la seva edat; anar de compres, sortir o estar amb els amics. Actualment competeixen amb el Grup Xou Gran del Club del patinatge artístic Girona hi han arribat a quedar terceres al món en la categoria grup de Patinatge artístic. Els inicis. La Maria, el dia del seu 3er aniversari ja va demanar a la mare que volia patinar, els primers patins els havia de dur amb coto fluix a la punta, des de 5é de primària competeix. La Mar, als 4 anys ja patinava, als 6 ja a un club esportiu i als 11 en patinatge artístic individual. El patinatge La dedicació al patinatge els ocupa unes 8 hores setmanals d’entrenament preparant el disc, que és el ball amb el que competeixen. La preparació del disc requereix un any de dedicació, des de maig a gener de l’any següent i l’exhibició té una durada d’uns 5 minuts i es repeteix un màxim de 4 vegades en funció dels campionats als que participen i fora de competició fan exhibicions a clubs privats. Grup Xou Gran del Club del patinatge artístic Girona L’equip de patinatge artístic del que en formen part la Maria i la Mar juntament amb 22 companyes més d’edats compreses entre 15 i 25 anys, totes tenen una bona relació i comparteixen el nivell d’ exigència, constància i compromís i aptituds físiques com l’equilibri, elasticitat i resistència física. Després de molts mesos d’entrenament, arriba el moment de la competició i alhora l’estètica n’és un factor important, ha de ser coherent a la coreografia\n27. 27 i requereix un temps de preparació d’unes 2 hores aproximadament. Els 5 minuts abans de la competició la Maria i la Mar reconeixen sentir nervis, emoció i un gran desig d’arribar al públic. La seva motivació; la satisfacció, gaudir del disc, el pòdium, el premi de poder guanyar però sobretot transmetre al públic i l’experiència que es guarden per elles mateixes. La Maria i la Mar formen part d’un equip Català el CPA que ha arribat a nivells mundials i al 2015 van quedar en tercera posició a pòdium al campionat del món de patinatge artístic, celebrat a Colombià amb el disc “Fent desfent”. I també al 2015 van quedar terceres al campionat d’Espanya de 2015. Un 2016 per endavant Grup Xou Gran del Club del patinatge artístic Girona participaran al campionat del món 2016 que tindrà lloc a Itàlia del 26 de setembre al 8 d’Octubre amb la coreografia “mitja nit”.\n28. 28 Amb una mica de retard us fem arribar el nostre calendari de sortides que encara ens queden per fer aquest curs. 24/04/2016 Tossa (Costa Brava) 29/05/2016 Turó de l’Home - Agudes 18/06/2016 Revetlla de Sant Joan a Sant Mateu 26/06/2016 Bastiments, sortida especial dia del soci (tot el dia) 25/09/2016 Els Àngels Sortides del Local Social a les 7:30h. Associació Excursionista de Quart Coral Santa Margarida Quart-Llambilles L’any 2001, Mª Rosa Domingo va aconseguir engrescar un grup de persones per iniciar una Coral Parroquial amb el nom de la patrona del poble, Santa Margarida. Poc a poc, aquell nucli inicial va anar creixent i altre gent s’hi va afegir, uns de Quart, altres de Llambilles, i altres... de rodalies. I es va anar treballant per diversificar el repertori amb cançons de diferents estils, sense deixar mai de col.laborar amb la parròquia. Al llarg de tots aquests anys, algunes persones han marxat per motius diversos, unes han anat al cel, no els oblidarem mai, i d’altres s’han incorporat al grup. També s’han anat succeint les col.laboracions infantils i joves que aporten saba nova i frescor al grup. Violins, piano, contrabaix, flautes i acordió ens acompanyen en alguns concerts. En ocasions hem participat en “Trobades de corals” de diversos llocs, això ens ha permès conèixer altres formacions similars i diferents maneres de treballar, tot plegat constitueix un bagatge humà i un enriquiment en l’aprenentatge de la música i l’amistat amb altres persones amb les quals compartim la música i el cant. Cal dir que ja s’havia penjat al nostre blog, al qual s’hi pot accedir a través de l’Ajuntament o bé directament. També es pot consultar al Tauler d’anuncis del local social. ENTITATS\n29. 29 Associació de motos històriques Gironines El passat el dissabte 16 de gener, l’Associació de Motos Històriques Gironines va fer la 25a trobada del carrilet, la qual refeia el recorregut del mateix fins arribar a Sant Feliu de Guíxols. Al llarg del seu recorregut es parava per fer una fotografia de les motos i sidecars en cada antiga estació i lliurar un obsequi als representants de l’ajuntament. Durant aquests dos primers mesos de l’any, la Llar de Jubilats i Pensionistes ha seguit tenint força activitat. A part de la programació habitual dels divendres de ball, que s’ha acabat de consolidar amb èxit, el dia 19 de febrer es va celebrar una sessió especial dedicada a commemorar el Carnaval, a la qual hi van assistir 147 persones, de les quals 35 anaven disfressades. També l’últim diumenge de febrer vam tornar a tenir l’orquestra MARAVELLA, que ens va oferir un bonic concert. A la mitja part es va obsequiar amb un berenar a tots els assistents i seguidament va continuar la festa amb ball. Es va omplir la sala gran del Local Social i va resultar una vetllada festiva que va fer gaudir a tothom, tot i que feia una tarda freda i lleganyosa. Finalment hi ha hagut un relleu en els membres de la junta que havien arribat al termini dels quatre anys pels que es van comprometre. S’ha format un nou equip que treballaran durant els propers quatre anys i seguirà el mateix president, en Joan Serra. Llar de jubilats de Quart\n30. 30 Hola a tothom!! Cada vegada som més amics i això es nota amb la multitud d’idees i propostes que rebem i portem a terme!! Des de l’última publicació del Celrè fins avui hem fet moltes activitats! Entre altres,la gran Núria Picas va venir a compartir amb nosaltres les seves experiències i a donar- nos molt bons consells (encara ens emocionem quan hi pensem!!), la campanya “Nova vida a la Joguina”,Qstura de Supervivència,esport per la Marató de TV3,la Sant Silvestre i la 1ª Gimcana de #Quartmola senzillament,genial!!), xerrades súper interessants com la del Dctor. Dani Castillo o el CAP de Quart... i molt més. Tot amanit amb esport… cada dia és un bon dia per fer esport! Però no parem aquí…Estem organitzant moltes activitats més on tothom hi tindrà cabuda!! Us animen a seguir-nos per les xarxes i estar informats de tot el que ens espera.Estem impacients per escoltar les vostres idees i col·laborar per fer-les realitat!!Sense vosaltres, això no estaria passant!! ..No podem acomiadar- nos sense dir-te, Toni Mesa, que et recordem i que sempre correràs amb nosaltres…#TM femaquart@gmail.com www.facebook.com/FemaQuart Twitter:@femaquart Instagram:@femaquart Blog: femaquart.wordpress.com Fem a Quart\n31. 31 El passat 12 de gener vàrem iniciar les trobades de Petits Nins d’aquest segon trimestre. Tal com ja vàrem fer durant el primer trimestre, aquest curs 2015-2016 estem intentant enfocar-nos més en les activitats d’experimentació lliure amb diversos elements i materials. Les trobades d’experimentació sensorial ajuden a què els petits coneguin els materials i les seves propietats a través d’investigar, explorar, manipular i discriminar per mitjà dels sentits tots els materials que posem al seu abast. Totes aquestes activitats estan adaptades als interessos i necessitats d’aquests petits en les edats de desenvolupament en les que es troben. Activitats d’aquest tipus han estat l’experimentació amb les bosses sensorials, amb la neu artificial, amb les gelatines, amb elements de les mones de pasqua, entre d’altres. I ja estem preparant moltes més activitats pel trimestre vinent! També hem realitzat altres tipus d’activitats com és el cas del taller de galetes, la celebració del Carnestoltes i del Dia del Pare, de la visita de Bel la Conta contes, l’excursió a la ludoteca Pamxuculata..... A més a més, pròximament farem una sortida al centre de la Fundació Mona a Riudellots de la Selva! Si voleu veure les activitats que fem a Petits Nins ens trobareu al Facebook a l’adreça: www.facebook.com/petitsnins I recordeu, si teniu un fill entre 0 a 3 anys, us animem a participar a Petits Nins! Per a fer-ho només ens heu d’escriure a la nostra adreça de correu electrònic: petitsninsquart@gmail.com. Petits Nins\n32. 32 Diada de “La Marató” Un any més hem organitzat l’ activitat popular “Amb bici per la Marató.” Tot i que hem tingut un dia molt gris i fred la gent es solidaria i ens hem reunit uns 50 aficionats a la bicicleta. Esmorzats i amb la foto de grup per a TV3 hem començat la pedalada popular fins a la catedral i pel barri vell de Girona. Tots els ingressos i donatius s’han sumat a la donació feta a “La Marató”. Gràcies a tots per la vostre companyia i solidaritat !! Dia del soci / Sortida al Montigalar Per tancar la temporada vam anar al cim del Montigalar a canviar la foto del pessebre, i tot seguit un bon esmorzar. Associació Quart de Volta 4ª Cursa OPEN BTT “CÀRNIQUES CELRÀ” El proper 22 de maig a Quart organitzarem la 4ª prova del calendari de la Federació Catalana de Ciclisme, amb 5 proves per Barcelona i 5 per Girona.\n33. 33 Des de finals de l’any passat que SolidariQuart hem centrat la nostra tasca en la sensibilització i conscienciació sobre la crítica situació humanitària que viuen milers i milers de persones: la migració massiva de refugiats a Europa. Recordar que en el Ple Municipal del mes de Novembre del 2015 es va aprovar per unanimitat una moció declarant Quart com a municipi d’acollida. Enguany, ja hem dut a terme 2 actes on els veïns i veïnes hi han pogut participar activament: —15 GENER, a la Sala de Lectura Miquel Pairolí va tenir lloc la Presentació de l’ Agenda LLatinoamericana 2016: “Igualtat i Propietat”, on vam comptar, entre d’altres, amb el testimoni de treballadores socials que durant molts anys han estat vinculades a la rebuda i seguiment de refugiats de la nostra comarca. —27 FEBRER, a Sala Gran del Local Social es va representar l’obra de teatre “El rey del Gurugú”. Una vintena de persones ens vam poder posar a la pell d'aquells immigrants subsaharians qui, per primera vegada, entren al mont Gurugú. Ens va rebre un gos, en Marley, qui va guiar-nos, acompanyar-nos i explicar-nos tot el que es cou, es mou, es viu... en aquesta sala d'espera que hi ha al Marroc on milers i milers de persones tenen l'esperança posada en un mur de 7 metres. Al finalitzar, també vam poder compartir vivències, Solidariquart: Cal més consciencia social al nostre municipi! opinions i reflexions amb el dramaturg-director i l'actor de l'obra. Estem contents de la resposta que van tenint aquest tipus d’actes!!! Tot i així, us convidem de bon grat a sortir un xic més, encara, de casa vostra per obrir aquesta CONSCIENCIA que tanta falta ens fa a tots plegats. Què passaria si, de cop, tinguéssim les nostres i úniques pertinences dins una bossa de plàstic?\n34. 34 Jubilus - A Quart fem salut! Sabem que amb l’envelliment s’inicien processos de deteriorament gradual d’òrgans i les seves funcions associades i sabem també que moltes malalties, com certs tipus de demències, malalties articulars, cardíaques i algun tipus de càncer, es poden associar a l’envelliment. Els professionals de la salut defensen l’activació com la font de prevenció i que cal promocionar i difondre els programes preventius perquè es posin a l’abast de la població. Quart no se’n desentén i aposta per donar cabuda a aquest tipus d’activitats dirigides per professionals. Enguany és el 8è any que setmanalment s’ofereixen sessions de gimnàstica física adreçada a la gent gran. Les sessions són dirigides per Fisioterapeutes de Jubilus (www.jubilus.cat). Aquest 2016 se segueixen fent dues sessions setmanals (cada dilluns i dijous de les 9:30 a les 10:30 al Local Social). Com a novetat, aquest any l’Ajuntament ha apostat també per un programa de salut cognitiva sota un format d’un Taller de Manteniment de la Memòria. La memòria forma part de les capacitats superiors mentals o intel·lectives com el pensament abstracte, el judici, l’orientació o el llenguatge. En l’envelliment cognitiu, entre d’altres, es produeix una disminució de la memòria recent, es manté la que s’anomena de treball i la de fets passats. Amb l’objectiu que Quart disposi d’un programa preventiu i amb el suport de l’Ajuntament, esporta a terme des del passat mes de Gener aquest taller de manteniment de la memòria que finalitzarà el mes de desembre. S’adreça a la Gent Gran del Municipi que vulgui fer un treball de manteniment i prevenció. Les sessions són setmanals (cada dimecres al Local Social, de les 15:15 a les 16:15) i es busca fer un treball mental, reforçar l’autoestima i les relacions socials en un ambient distès. A tots aquells que en tenen hàbit, us animem a seguir i a tots aquells que encara no el tenen, us animem a venir! Glòria Ribas Regidora de Gent Gran\n35. 35 ESTABLIMENTS DAYTONA DICKIES STORE Ctra. de Girona, 14 972 46 92 19 daytonastorequart@gmail.com En Richard Balastegui va obrir el passat 1 d’octubre de 2015 a Quart una Daytona Store oficial amb productes de molt bona qualitat de la marca Dickies. Tot i el toc decoratiu de garatge que té, aclarim que no es una botiga de roba per anar en moto tal i com es pensen la majoria de quartencs. Dickies va néixer com a marca de roba per anar a treballar a Texas l’any 1922. Es per això que la seva roba va començar amb una línia work i ara es defineix més street però sense minvar la qualitat del seu teixit. Els productes van des de pantalons, camises, samarretes, jaquetes i dessuadores a bosses i complements. Si hi aneu, a més a més trobareu peculiaritats que sovint va renovant en Richard com a elements decoratius de la botiga; com la guitarra a la que no se li pot atribuir el preu o un paquet de tabac de la marca Harley Davidson, objectes firmats i certificats com gorres i banderoles del circuit... A Estats Units o a Londres, els clients de la marca van des de persones del món del tatuatge, skater’s i rockabilly’s. Però a Quart, siguis com siguis la Daytona Store t’espera a la carretera de Girona número 14, amb uns preus iguals a la web oficial. En cas de no tenir el model sol.licitat o la talla, es demana i en 15 dies ja es a la botiga. Podeu veure més imatges i particularitats al seu facebook: https://www.facebook. com/daytonastorequart\n36. 36 El passat dissabte 12 de desembre va tenir lloc al Museu de la Terrissa de Quart la inauguració de l’exposició “Gavarres, Zona d’Interès Etnològic” del Consorci de les Gavarres. Es tracta d’una exposició formada per 35 fotografies d’Ernest Costa i Savoia a l’entorn del patrimoni etnològic de les Gavarres. L’exposició ofereix una passejada per les Gavarres de la mà d’Ernest Costa i Savoia, excursionista incansable dels Països Catalans, el qual va començar a trepitjar les Gavarres als anys 80 i gràcies a la seva càmera comparteix amb l’espectador les seves experiències i visions del massís. Precisament aquesta dilatada relació amb el massís ens permet sumar imatges actuals amb imatges d’arxiu, autèntics testimonis de patrimoni que avui dia ja no existeix. Per aquest motiu en la introducció de l’exposició es diu que aquesta ens descobreix el patrimoni etnològic de les Gavarres i fa visible l’invisible. La producció de l’exposició va anar a càrrec del Consorci de les Gavarres, el qual va comptar amb el suport econòmic del Departament de Cultura de la Generalitat de Catalunya. A l’acte d’inauguració hi van assistir el Director General de la Direcció General de Cultura Popular, Associacionisme i Acció Culturals, de la Generalitat de Catalunya, Lluís Puig; Fermí Santamaria, vicepresident i diputat de Cooperació Local de la Diputació de Girona i president del Consorci de les Gavarres i l’alcalde de Quart, Pere Cabarrocas. Es preveu que de cares al 2016 l’exposició recorri els vint municipis que formen part de les Gavarres; difonen així els valors etnològics del massís i donant a conèixer la figura de protecció de la ZIE. El poble que va iniciar el recorregut de l’exposició és Quart i, des del Consorci, van agrair la col. laboració de l’Ajuntament i, especialment, del Museu de la Terrissa. Inaugurada l’exposició fotogràfica MUSEU\n37. 37 El dissabte 19 de març el Museu va rebre la visita de la blogger Nicole Biarnes, (http://www.freibeuter- reisen.org/) dintre d’un programa de visites per conèixer el territori i l'artesania organitzat pel Club de Cultura i Visita de la blogger Nicole Biarnes Assistència del municipi de Quart a l’Assemblea de l’AeCC El passat dia 19 de febrer el municipi de Quart va assistir a l’Assemblea General i al Comité Executiu de l’Asociación Española de Ciudades de la Cerámica que es va celebrar a Manises. Aquesta participació es deu a que el municipi de Quart, va renovar pel període 2015-2019, el càrrec de la Secretaria de l’Associació, i membre del Comité Executiu. La resta de la nova Junta Directiva està composada per membres del propi municipi de Manises i de Talavera de la Reina. A banda, Quart, segueix essent el representant català a l’Agrupación Europea de Cooperación Territorial Ciudades de la Cerámica (AEuCC) que agrupa a més de 90 ciutats de França, Itàlia, Rumania i Espanya. Identitat del Patronat Costa Brava Pirineu Girona de la Diputació de Girona, del qual el Museu de la Terrissa n'és membre. El Museu li va agradar molt i el va trobar molt interessant. Horari del Museu Dissabtes de 10:30 a 14h i de 16:30 a 20h. Diumenges de 10 a 14h.\n38. 38 MEDI AMBIENT Crida als valors: L’Ètica Mediambiental L’ètica és la busca del bé distingint-lo del mal, del que no és correcte. Però la paraula bé no significa el mateix per a tothom. I valors com la justícia i la pau tenen una gran vàlua, encara que un dement pugui negar-ho. Aquí no hi té cabuda el relativisme. Hi ha valors universals que no són relatius. Ja que el relativisme tendeix a confondre la veritat i la realitat amb el desig individual i subjectiu que té una persona. I aquí es podria obrir la porta a dir que aquí tot s’hi val perquè hi ha democràcia i la pela és la pela. Aquí també hi entren les conductes irracionals i contradictòries en la nostra societat de consum...Us sona tot això, segur que us venen al cap moltes actituds contradictòries i paradoxals dels qui (diguem) manen.. El bé comú no ha de ser subjectiu, hi ha coses que no haurien de ser objecte de discussió. L’ètica que és seguir el bé, ha de perseguir els principis universals que regeixen la vida de tots els sers vius. Totes els individus tenim una naturalesa comuna, independentment del lloc on vivim, per tant és indubtable que hi ha una ètica i principis morals en podem dir, que són inqüestionables. El dret a viure, a ser respectat, a tenir una família, a menjar, a un sostre,...Són valors que tenen un caràcter universal i per tant objectiu. Tot això forma part de la dignitat bàsica com a sers vius. Aquest principi ètic indispensable jo el faig extensible als altres animals (no humans) i també a tota aquesta riquesa i diversitat que és la natura (els arbres, plantes i tot el territori) que entre moltes persones estan contaminant i destruint. Aquí hi entren totes les actituds individuals del dia a dia.., ja no parlo de les grans multinacionals i empreses que contribueixen a la desforestació, desplaçament d’animals dels seus hàbitats, etc. Ens hem de revelar contra la llei del més fort. Perquè tenir el poder polític i/o econòmic no és sinònim de ser just. Tenim molts de casos al llarg de la història i també en l’actualitat en els múltiples casos de corrupteles a prop de casa. L’ètica sempre ha d’estar pel cim del desig, del que és subjectiu, dels diners, del poder,..I tenir el coratge per defensar-la!. “Si això és injust, tu no ho siguis”. Em ve al cap un article que fa poc va sortir al diari que deia que es vol construir una macro granja d’explotació de porcs en un poble i la Plataforma Veïnal creada està lluitant en contra pels efectes que tindrà en l’aigua, els aqüífers i en l’entorn natural. És una lluita contra el diner fàcil, l’especulació, l’egoisme d’uns quants i és; quan els corresponents departaments de l’administració autonòmica i també local que ostenten el poder; van de la mà i atorguen les llicències corresponents amb l’excusa i l’esquer (que alguns es creuen) que serà un benefici econòmic pel\n39. 39 municipi... Estic en contra de l’explotació, tingui a veure amb animals com en aquest cas, com evidentment amb persones. Diguem sí a l’economia de subsistència i no a l’economia d’explotació. Ja no entro a parlar de les condicions de vida dels animals en aquests recintes inhumans que no estan d’acord amb la seva fisiologia i benestar i comportament natural. Tampoc es respecta el cicle biològic de les mares per tal d’ afavorir que pareixin més porquets, molts porquets que viuran una curta i trista vida amb final de mort cruenta. I aquests petits que separaran de les seves mares no són culpables d’originar excrements i orins que originaran molts de purins. Un excedent de purins que s’abocarà a les terres que passarà al subsòl i contaminarà més la terra i l’aigua. Després quan aquesta terra ja no ho pugui absorbir més, s’abocaran a d’altres zones comprant els drets per tal d’abocar-les-hi, etc. Greu problema actual. Els guanys econòmics d’uns pocs són enormes amb la complicitat d’uns altres a costa del sofriment gens ètic d’aquests animals. Que també són saturats d’antibiòtics i d’altres preparats per tal d’engreixar-los ràpidament i emmalaltir menys donat les condicions de vida que porten. I, després això va a la panxa del consumidor. Jo no miro cap a un altre costat. No us enfadeu. G.C.\n40. 40 El divendres dia 4 de març a la Sala de Lectura del Local social es va fer la presentació del llibre “Revetlla d’Hivern”, un poemari de José Luís Bartolomé. Aquest autor va ser amic de l’escriptor de Quart Miquel Pairolí i per això va tenir interès i va ser significatiu que es fes aquest acte a la Sala de Lectura a ell dedicada. Van intervenir-hi també la germana d’en Miquel, la Fina Pairolí i la Maria Rosa Font, escriptora. CULTURA Bibliojocs - Espai lúdic familiar Recordem que Bibliojocs són sessions obertes de jocs de taula educatius i espai de nadons per famílies de la mà de Ludus Mundi, mensualment realitzen l’activitat a la Sala de Lectura Miquel Pairolí del Local Social de Quart. de 17 a 19h. Les properes sesions seran: Dimecres 13 d’abril Dimecres 11 de maig Dimecres 8 de juny Fotos: http://www.ludusmundi.com El proper dia 15 d’abril, a la presentació del llibre PARAULES QUE TREBALLEN EL FANG. Recull de mots i locucions dels oficis de terrissers i rajolers a Quart, de l’Associació de Terrissers Artesans de Quart al Museu de la Terrissa de Quart de la població a partir de les 20h. a càrrec del Dr. Narcís Soler Masferrer, President de l’Institut d’Estudis Gironins. L’Associació de Terrissers Artesans de Quart, hereva de cinc-cents anys d’activitat terrissera es va fundar el 1998 amb la voluntat de mantenir viu el llegat,l’herència i el coneixement de la història terrissera. El llibre ha estat editat per Cossetània Edicions i a comptat amb la col•laboració de l’Ajuntament de Quart, el Museu de la Terrissa de Quart i la Diputació de Girona.\n41. 41 Cicle ESCENARIS del Gironès esta inclosa dins del cicle ESCENARIS del Gironès que organitza el Consell Comarcal del Gironès, properament, les properes obres i dates seran: El passat 12 de març, 150 persones van poder veure l’obra infantil “Tut- turutut, La princesa” de la companyia La Bleda en el Local Social de Quart. Aquesta obra de teatre Un món (i un munt!) de Dracs, de la companyia Tanaka Teatre, el proper 9 d’abril a les 12h. al Local Social de Quart. El preu són, com en l’anterior, 3€ per persona. Automatàrium, de la companyia David Berga, el proper 11 de juny a les 18h. Al parc infantil de Palol d’Onyar. Preu gratuït. Casal de Quart Com podeu comprovar en les fotografies, el casal de dissabtes a Quart està consolidat. Recordem que hi ha dos grups: de 3 a 7 anys i de 7 a 13 anys i el seu preu es de 15€ mensuals. Dissabtes de 16 a 19h. els nens i nenes de Quart tenen un lloc de trobada on passar-s’ho d’allò més bé aprenent i jugant. Fotos: Facebook Esplai de Quart\n42. 42 TELÈFONS Ajuntament de Quart Tel. 972 46 91 71 www.quart.cat ajuntament@quart.cat Horari d’atenció al públic: de dilluns a divendres de 8.00 h a 14.30 h i els dimecres de 17h a 20h Museu de la Terrissa Tel. 972 46 93 70 www.museuterrissa.cat firadelaterrissa@quart.cat Horari: dissabtes de 10.30h a 14h i de 16.30h a 20.00 h; diumenges i festius de 10h a 15h. Local Social - Sala de Lectura Tel. 972 46 90 73 www.quart.cat ajuntament@quart.cat Horari: dilluns, dimarts, dijous i divendres de 17 a 20h. Dimecres de 16:30 a 19:30h. dimarts i dijous també de 10 a 12:30h. PIJ (Punt d’informació juvenil) Tel. 972 46 91 71 A les dependències municipals. Serveis Socials Tel. 972 01 16 29 Ràdio Quart FM Tel. 972 46 87 81 www.quart.cat radio@quart.cat Escola Santa Margarida Tel. 972 46 93 81 www.xtec.cat/ceipstamargarida b7002922@xtec.cat Escola 9d4t Tel. 972 46 83 44 www.blocs.xtec.cat/escolanovadequart b7009242@xtec.cat Llar d’infants La Baldufa Tel. 972 46 81 17 www.wix.com/baldufaquart/llar-infants baldufa.quart@gmail.com INS Vilablareix Tel. 972 40 60 05 http://insvilablareix.cat iesdevilablareix@xtec.cat Escola de Música del Gironès Tel. 972 21 32 62 emg@girones.cat Pavelló poliesportiu Tel. 972 46 87 11 Horari: de dilluns a divendres de 17h a 21h. CAP Tel. 972 18 90 45 www.ias.cat Parròquia Tel. 972 46 90 83 (Quart) 972 21 18 63 (Palol d’Onyar) Correus No tenen telèfon Horari de 8:30 a 10:30 de dilluns a dissabte. Urgències 112 PRODAISA 972.202.078 (Incidències aigua i llum municipals)\n43. 43 Algun cop t’has preguntat quin significat te el nom del terme municipal on vius? Et podies haver imaginat mai que el seu origen es remunta a molts segles enrere en la història? Doncs sí, segons diversos autors “Quart” procedeix de l’Època Romana. Tot i que no hi ha testimonis arqueològics o documentals, es creu que en aquella època ja hi havia en el nostre terme municipal algun petit veïnat o vil.la romana. El motiu d’aquest raonament és que l’origen d’aquest topònim és el Llatí. Es tractaria, doncs, del numeral “quatre”, que en llatí seria: QUARTUM. I perquè el número quatre? Segons aquests autors, es referiria a una mesura de distància: QUARTO MILLARIO. És a dir, “a quatre milles romanes” (gairebé 6 kilòmetres). Aquesta seria la distància que hi hauria entre aquesta possible forma de població romana i un determinat lloc principal. Tenint en compte que aquesta distància és la que hi ha entre Quart i Girona, es referiria a la distància que hi havia entre la via romana que passava per Girona (la Gerunda romana) i aquest nucli de població que hi havia a Quart. Es creu que aquesta era una manera recurrent d’anomenar a petites poblacions romanes, donat que tant a la península Ibèrica com a altres punts d’Europa es troben municipis que comparteixen aquest nom i que també estan a aquesta mesura de distància d’una població més important: Quart de les Valls (a prop de Sagunt), Quart de Poblet (a prop de València) o Quarto dei Mille (a prop de Gènova), entre d’altres. I això també passava amb d’altres numerals: Quint al Llanguedoc o Septéme a prop de Marsella, ambdós a França. T’agradaria saber també l’origen del nom de la resta de veïnats que engloba el terme municipal de Quart? Doncs no et perdis el proper número del Celrè! Cristina Troyano Pinzellades: Coneixes l’origen del nom de Quart?


Torna el cinema en català a la Franja de Ponent. - Franja de Ponent\nLa Institució reparteix les entrades entre els xiquets i famílies de la Franja\nEntrem al quart any de cinema en catàlà a la Franja de Ponent. Com us hem anat explicant en els darrers tres anys un dels projectes més reeixits per a la normalització de la llengua a la Franja de Ponent és el Cinema Infantil, que arriba aquesta tardor al sisè cicle gràcies al compromís del Circuit Urgellenc i el suport de la Secretaria de Política Lingüística de la Generalitat.\nNovament Tamarit de Llitera (per sisena volta) i Mequinensa (per cinquè camí) ofereixen als seus cines cinc pel·lícules en català. Comença Mequinensa el 10 de febrer. A totes dues sales es podrà veure «Bee Movie», «Moguda sota el Mar», «Mr. Magorium i la seva botiga màgica», «Donkey Xote» i «Arthur i els Minimoys».


Taller de Protecció Solar Natural | Bolic d'Herbes. Etnobotànica i més\nBolic d'Herbes. Etnobotànica i més\nLlocs i Webs\nHemeroteca. Cartells, publicacions i d’altres..\n20 de Juny de 2019 21 de Juny de 2019 / bolicdherbes\nAquest serà un taller molt ric perquè aprendrem diverses coses al mateix temps. A més aquest cop seràs tu qui farà la crema que t’emportaràs a casa. Així perdràs la por a donar la primera passa.\nFaràs una crema, que serà la base del protector solar, i que t’ensenyarà el senzill que pot ser fer les nostres cremes. La personalitzaràs amb el factor de protecció que vulguis segons les teves necessitats i a més la podràs convertir en resistent a l’aigua o en una BBcream afegint un actiu i una base de color.\nPerquè Sostenible i Conscient?\nEn podràs fer quan en necessitis i la quantitat que necessitis.\nNo generaràs nous residus i podràs reutilitzar el mateix envàs.\nEl cost serà mínim en comparació amb els comercials.\nConeixeràs els ingredients i com està fet.\nNo contaminaràs el teu cos, l’aigua ni la vida marina.\nAprendràs a distingir la publicitat enganyosa.\nTambé parlarem d’altres coses com, què és això del SPF, quins altres sistemes de protecció solar podem fer, com afegir actius a través de la maceració i com tractar la pell després de prendre el sol.\nAquest taller serà al Centre Arc d’Artà, però estic pensant de repetir-lo a altres llocs que m’han demanat, com Inca i Felanitx. Així que si t’interessa, no deixis de dir-m’ho perquè el poguem dur endavant.\nConsciència, Ecologia, Salut, Sobirania, Tallers\n← Biblioteca Verda\nPreparats amb les nostres plantes remeieres. Formació. →\n2 pensaments sobre “Taller de Protecció Solar Natural”\n21 de Juny de 2019 a les 6:13\nEstic interessada, però m’aniria molt millor a Inca.\nPreu, si us plau?\n21 de Juny de 2019 a les 16:13\nHola Karen, aquest taller tendrà un cost de 30€ amb el material inclòs. Gràcies per fer-me saber les teves preferències. Si tot va bé, el repetiré a Inca més envant..\nArt Botigues Consciència Cultura popular Ecologia Emoliencia enllaços etnobotànica formació INCI Ingredients Llibres Malalties Mantegues Manualitats Microplàstics Neteja Oli Vegetal Oxidació Plantes preparats Propolis Reciclatge Remeis naturals s'Art Salut SlowLife Sobirania Tallers Xampú


El Consell Esportiu del Baix Ebre convoca un curs complet de monitor poliesportiu - Imagina Ràdio\nEl curs consta de quatre blocs amb un total de 100 hores més 150 d’un període de pràctiques, donant-se la possibilitat que es puguin inscriure en blocs per separat davant de la probabilitat que alguns alumnes ja tinguin completant alguns d’ells. El primer bloc de 15 hores és el Bloc Comú CIATE, seguit de l’específic de 35 hores de Gestió Petites Entitats Esportives, un altre també de 35 hores de Joc i Esport en Edat Escolar, per acabar amb una càpsula de 15 hores de Procediments de Tècniques i Recursos de Primers Auxilis. La previsió és començar el curs el 20 de març per acabar-lo el 19 de juny en horaris de divendres de 15,00 a 20.00 hores, i de 9,00 a 14.00 hores en dissabte. Les classes teòriques es faran a la seu del Consell Comarcal del Baix Ebre i les pràctiques en diverses instal·lacions esportives. Els requisits mínims per inscriure’s al curs és tenir complits setze anys en el moment de la inscripció i disposar del certificat d’haver superat l’ESO o equivalent.\nLa convocatòria del curs, que compta amb el suport de la Unió de Consells Esportius de Catalunya i l’Ajuntament de Tortosa, està emmarcada dins del programa europeu Bridges i compta amb el finançament del Font d’Asil, Migració i Integració de la Unió Europea.\ncurs de montior\nArticle anteriorEl Batxillerat Internacional a l’Institut Dertosa de Tortosa fomenta l’excel·lència educativa\nArticle següentUn debat-col·loqui sobre drets socials i laborals precedirà la representació de l’obra de teatre ‘La zanja’


Actualitzat 23/01/2017 13:17 CET\nCERDANYOLA DEL VALLÈS (BARCELONA), 23 gen. (EUROPA PRESS) -\nUn estudi del Centre d'Estudis Demogràfics de la Universitat Autònoma de Barcelona (CED-UAB) ha qüestionat els indicadors oficials de la pobresa a Espanya, perquè considera que no reflecteixen adequadament els canvis en l'economia espanyola, i l'han xifrat en 14.794.664 persones.\nEls investigadors han explicat que ho han mesurat utilitzant els nivells del 2009, al començament de la crisi econòmica, i d'aquesta manera "els resultats són impressionants" passant dels 10.206.684 milions de persones de les dades oficials entre el 2010 i el 2014 als 14.794.664 que han obtingut, i que suposa un increment absolut de 4.587.980, és a dir, un increment relatiu del 45%, per la qual cosa hi ha raons per al pessimisme, segons ha assenyalat aquest dilluns la UAB en un comunicat.\nL'investigador del CED-UAB i autor de l'anàlisi, Iñaki Permanyer, ha assegurat que als països de la Unió Europea (UE) es considera pobre una persona amb un nivell d'ingressos inferior al 60% de la mitjana d'ingressos del país, tenint en compte "la posició relativa dels individus, independentment dels nivells absoluts d'ingressos" i que són insensibles, segons la seva opinió, als períodes d'expansió i contracció que ha passat l'economia espanyola en la darrera dècada.\nL'estudi ha analitzat l'evolució recent dels nivells de pobresa en funció de l'edat, el país de naixement i l'educació, sent fort l'increment per als nens i la població en edat laboral, les persones sense estudis universitaris i els nascuts a l'estranger.\nEn aquest sentit, s'ha detallat que els alts nivells de pobresa infantil i juvenil "encara serien més alts" de no ser per uns patrons de corresidencia entre generacions amb els pares fins a edats molt avançades, alhora per als individus amb estudis secundaris o universitaris la incidència de la pobresa s'ha duplicat en cinc anys i gairebé una de cada dues persones grans de 25 anys sense estudis primaris és pobre.\nEls autors del treball han augurat que les possibilitats d'arribar a l'objectiu de reduir la pobresa a Espanya en 1,4 milions el 2020 són "escasses", una data que va fixar la UE en el marc del programa Europa 2020 --entre els anys 2010 i 2020--.\nL'estudi, fet per Permanyer, juntament amb un altre membre del CED-UAB, Pineda Köksel, s'ha publicat aquest dilluns en la publicació de divulgació científica 'Perspectives Demogràfiques'.


Casa rural amb banyera d'hidromassatge Cal Closca | Rural Sant Marcó · Berga (Barcelona)\nCasa rural amb banyera d'hidromassatge • Gironella • Berguedà • Barcelona\nCal Closca és una casa rural amb encant, situada a 1km de Gironella, a menys d'una hora de Barcelona, i ja en ple Prepirineu a la comarca del Berguedà. Rehabilitada amb gran sensibilitat, conserva els elements originals de la seva noble procedència, combinats amb els serveis més actuals, el que li atorga una alta personalitat i confort.\nDisposa de 8 habitacions, amb 8 banys, 2 sales amb llar de foc, cuina-menjador, totalment equipades, (rentaplats, forn, etc.). Una d'elles es troba situada a la planta baixa davant de la piscina, i està totalment envidrada, el que permet utilitzar-la en qualsevol època de l'any, i estar en contacte amb l'ambient exterior. Disposa també d'una sala de jocs amb billar, futbolí i tennis de taula, i d'una piscina amb banyera d'hidromassatge climatitzada.\nA l'exterior, disposen de piscina exterior, i de pista poliesportiva, per practicar futbol-sala, bàsquet, voleibol, bàdminton i fut-volei, tot això envoltat d'una àmplia zona enjardinada de 9.000 m². Com a activitats, teniu quads, bicicletes, parapent, paintball, romànic, museu tèxtil, mines de Cercs, tren de Castellar a la població, rasos de peguera i Queralt, Pedraforca... Cal Closca és un allotjament on s'accepten mascotes.\nPer arribar a CAL CLOSCA.\nSi arribeu des de Barcelona, agafeu l'autopista en direcció Terrassa, allà l'autopista en direcció Manresa, i seguidament la C-16 en direcció el Túnel del Cadí. L'abandoneu a la sortida de Gironella Nord i us desembocarà en una rotonda. Un cop aquí, agafeu direcció Olvan, al cap d'un km us trobareu en una altra rotonda, agafeu direcció Gironella i després d'una llarga recta veureu el rètol, a la vostra dreta, que us indicarà Masies Santmarcó - Cal Closca. De seguida, a la vostra dreta, i al cap de 50 m, el primer trencant a l'esquerra, trobareu una pista de terra que us portarà a la casa.\nPer arribar a Gironella.\nGironella està situada al peu de la carretera C-16 (eix del Llobregat) entre Manresa i el Túnel del Cadí (poc abans d'arribar a Berga).


Bellreguard aprova els pressupost més social per pal·liar els efectes de la pandèmia - Diari Serpis\nBellreguard aprova els pressupost més social per pal·liar els efectes de la pandèmia\nJoan Marco:”Les partides socials són el millor escut” enfront de les conseqüències econòmiques de la Covid-19″\nLa crisi sanitària incideix de manera directa en el pressupost. El seu import total es redueix en vora 78.000 euros. Entre altres qüestions, la necessitat d’introduir exempcions i bonificacions fiscals per tal d’alleujar la dura situació econòmica que travessen famílies i sectors econòmics fa que la recaptació baixe.\nTot i aquesta minva en els ingressos, el govern municipal ha optat per mantindre tot l’esforç econòmic en el capítol social, davant la dura situació originada per la pandèmia. “El coronavirus ha sacsat tots els àmbits de les nostres vides i té també uns efectes econòmics en la societat de magnitud encara incerta, per la qual cosa des del govern de Bellreguard hem optat per incidir en les polítiques socials, al mateix temps que llevar frens per a l’activitat econòmica en aquests moments complicats”, segons resumeix l’alcalde, Àlex Ruiz.\nÉs per això, ressalta el regidor d’Hisenda i Promoció Econòmica, Joan Marco, que tot i reduir-se la previsió d’ingressos, es mantenen intactes les partides socials, atés que són aquestes “el millor escut enfront d’una conjuntura econòmica que, esperem, siga la menys adversa possible”. Per això, “s’ha preferit repercutir la pèrdua d’ingressos en altres partides, com la d’inversions, que no en el capítol social”.\nPer altra banda, la previsió d’ingressos baixa respecte a la del 2020 a causa de bonificacions com les aplicades en la taxa d’ocupació de via pública amb taules i cadires, amb l’objectiu d’ajudar al sector hostaler, tan castigada per la crisi.\nEl pressupost de l’Ajuntament de Bellreguard per a l’any 2021 puja als 3.907.163 euros, enfront dels 3.985.015 de l’any anterior i, per tant, una disminució de l’1,95%.\nArticle anteriorSituació d’alt risc de contagi a 19 municipis de la Safor. Actualitzacio Pobles de la Safor\nArticle següentLa Comunitat Valenciana acabarà l’any amb més de 5.000 valencians i valencianes vacunats


Cinemes Girona » PSICONAUTAS, LOS NIÑOS OLVIDADOS, Adaptació cinematogràfica animada de la novel·la gràfica homònima d’Alberto Vázquez. Goya a la Millor Pel·lícula d’Animació. Nominada a la Millor Pel·lícula d’Animació Europea.\nPSICONAUTAS, LOS NIÑOS OLVIDADOS, Adaptació cinematogràfica animada de la novel·la gràfica homònima d’Alberto Vázquez. Goya a la Millor Pel·lícula d’Animació. Nominada a la Millor Pel·lícula d’Animació Europea.\nDijous 20 d’abril: 22:30h\nPsiconautas explica la història de Birdboy i Dinki, dos amics que lluiten per no enfrontar-se a la realitat en la que viuen. Com exploradors que són, alberguen l’esperança de trobar un lloc millor on viure, ja que l’illa on viuen ja no és el que era degut a un accident industrial, i l’aire que es respira és asfixiant.\nUNA INTRODUCCIÓ ALS GUANYADORS DEL GOYA 2016\nEls espectadors que vegin poca o nul·la animació espanyola al cinema no sabran qui son Pedro Rivero i Alberto Vázquez. Si ja de per sí la animació feta a Espanya és un món molt reduït, els marges que té la animació independent, adulta i a contracorrent són molt minsos. La lliga principal de la animació està ocupada per bons i exportables productes com Chico y Rita, Planet 51, Arrugas, Tadeo Jones o Atrapa la Bandera. Hi ha un altre categoria de títols que volen tenir més calat com Nocturna o De Profundiis. En aquesta categoria es podria englobar Psiconautas. En aquest text intentarem explicar d’on vénen Rivero i Vázquez i perquè hauríeu de veure la seva nova pel·lícula:\nRivero va pertànyer a l’estudio Nikodemo Animation, bàsicament conegut per haver creat les aventures animades de Cálico Electrónico, un antiheroi panxut que salva la seva ciutat de forma maldestre dins un univers cutre-cañí on podria aparèixer perfectament el Torrente de Santiago Segura. Feta amb Flash, va aconseguir ser bastant conegut i una “marca de la casa”. El 2008 Rivero va dirigir “La Crisis Carnívora”, una pel·lícula bastant desconeguda feta completament amb el sistema Flash que pretenia ser transgressora mostrant la cara salvatge de uns animals a les antípodes de El Rei Lleó. Es tota una curiositat per les veus conegudes que es van prestar a doblar-la però realment no es recorda per la seva qualitat.\nVázquez es va començar a fer un nom dins el circuit dels curtmetratges d’ animació amb Birdboy i Sangre de Unicornio. Només amb 3 curts (juntament amb el més nou Decorado, premi Goya d’ enguany al millor curt d’ animació) ha aconseguit crear una marca d’ estil recognoscible pels que consumim curtmetratges. Les seves produccions es podrien posar com exemple quan algú desinformat encara ens diu “la animació és per a nens”. Vázquez té un microunivers de personatges, situacions, ambientacions, decorats que podrien provenir de un malson gòtic. El més recognoscible dels curts de Vázquez son els personatges: animals antropomorfs que son el revers tenebrós del que el imaginari del cinema infantil d’ animació ens ha inculcat. Un suau osset de peluix pot convertir-se en un cruel assassí en mans de Vázquez. Ens podem trobar un ànec Donald pervertit o un monstre home-peix amb males intencions. Com en altres produccions (la clàssica saga Érase una vez o la més moderna Bendito Machine), el director se serveix de un reduït grup de personatges reciclats que podem retrobar a cada producció. Potser no són exactament el mateix personatge, però sí uns arquetips molt clars que uneixen virtualment totes les històries. Aquests personatges es mouen en ambients tenebrosos, foscos encara que siguin lluminosos, tètrics encara que estiguin pintats de rosa i amb flors amb forma de cor. Un altre cop, la subversió de l’ imaginari col·lectiu. Un altre factor important en el curts de Vázquez és el doblatge: tot i tenir un pressupost limitat, ens trobem un doblatge que dona molta volada a les imatges, amb veus fortes, imponents, gruixudes, concretament una que sembla vingui d’ ultratomba, creiem doblada pel mateix Vázquez.\nI arribem a Psiconautas, versió animada de la novel·la gràfica (còmic) del mateix nom. A través del tràiler, podem detectar que part del microunivers que abans comentàvem segueix present en el seu primer llarg animat de Vázquez i el segon de Rivero: personatges tristos, que no tenen motius per riure, nens grisos que han perdut la il·lusió per viure, com si un Mickey Mouse hagués abandonat el seu famós estudi alcoholitzat i decepcionat per la part fosca darrere els focus de neó de Hollywood. Aquests personatges amb l’ ànima destrossada on la seva part fosca ha conquerit gran part del seu ser relegant la part bona al fons del cor es mouen en uns escenaris plens de immundícia, nauseabunds, un femer continu que deixa poc espai per a l’ esperança. Boscos frondosos on és perillós perdre’s-hi, amb arbres formant figures fantasmagòriques amb expressions de terror. Paratges solitaris que transmeten buidor emocional, tons ocres de decadència personal. El tràiler ens transmet la representació gràfica del que passa quan algú deixa entrar (voluntàriament o no) els dimonis en el seu cos, una fagocitosi de mals esperits de un cor que era pur. Si hem de fer cas del tràiler, la pel·lícula té un look fantàstic i una integració dels personatges sobre els fons (acetats?) molt aconseguida. Els fons sense personatges son grans il·lustracions, l’ animació sembla bastant fluïda i efectes com el foc verd son espectaculars. Personalment no he llegit el còmic en el que es basa la pel·lícula, però veient imatges del interior vull creure que es vol diferenciar del paper aportant més foscor a les imatges. En el còmic predomina el blanc, sense una composició clàssica de vinyetes, amb il·lustracions sinuoses que recorden el gòtic de Tim Burton. La versió animada sembla molt més fosca, recargolada, una demostració de l’ infern que han de viure aquests nens per trobar un lloc millor.\nPer què creiem que heu de veure Psiconautas, los niños olvidados? Primer, perquè és una proposta molt diferent al que ens té acostumats la -minsa- producció animada espanyola que arriba a la gran pantalla. I la que arriba sol ser bastant comercial per recuperar els diners invertits. Segon, perquè el tràiler deixa molts enigmes i entreveure un món molt particular, post apocalíptic però no influenciat per l’ anime japonès sinó més aviat per pintures com El Crit de Munch. Tercer, perquè aquestes adaptacions de còmic a pantalla permeten llegir/veure una mateixa història des de diversos punts de vista o aproximacions, i si descobreixes la versió en paper o la rellegeixes just abans o després de veure la pel·lícula, la experiència és molt més enriquidora i completa alhora, com es va poder fer amb la excel·lent Arrugas, per exemple. Digueu-me si això es pot fer amb algun dels títols que ens van arribant dels EEUU (que poden ser molt bons però no tens la dualitat llibre-cinema). Quart, perquè sent el primer llarg de Vázquez, si surt rentable econòmicament potser li deixaran rodar alguna altra història amb més pressupost i seguir explorant aquest univers creat juntament amb Rivero. I perquè la seva feina passada ja ha estat recompensada amb 2 Goya (Birdboy i Decorado) i seleccionat a diversos festivals de renom com Sitges o Annecy. Cinquè, poder portar els nostres fills i nebots a veure una història totalment diferent al que acostumem a veure. Això sí, no creiem recomanable veure-la per sota dels 8 o 10 anys, ja que podria espantar el menor.\nUs deixem amb un parell de curts del binomi Vázquez-Rivero, el més conegut Sangre de Unicornio i el primer curt que va adaptar la història original, Birdboy, perquè pogueu veure en acció tot això que us hem explicat fins aquí. Han passat per molts festivals, entre ells els barcelonins Mecal, Non Stop Animation, Filmets de Badalona i Animac de Lleida. Esperem que us hagi agradat i us piqui la curiositat per entrar a la sala i enfrentar-nos als nostres dimonis d’ infantesa però amb una esperança de trobar un lloc millor.\nText: Jordi Querol Rielo @GammaTeruo


3alcub: 01/03/08 - 01/04/08\nEl panorama a la city dels que passen la setmana de caputxes liles embussats en carrils estrets a 80km/dia és alarmant. La manca d'aigua provoca problemes als post-moderns artistes d'U de pasta per crear intel·lectualment glassons que flueixin en sangries onassianes per turistes assedegats de gaudí, miró i tot el que superi els 60 graus.\nEvitant la paraula prohibida evangèlicament a la 5a província, de gent d'uniforme blau i nus de polipropilè, el govern del qui posa el cap i corona d'espines souvenirment portada de terra santa a mercè de les bases, ha insinuat que es podria ... part del noeístic segre per respondre a la crida humanitària feta des de l'humil barri de Pedralbes per tal de satisfer la 3a dutxa diària en temporada de rebaixes d'estiu.\nTret que els camarades bicingclistes, antics amics del rei tenyit de fogós cognom que va posar el seu monàrquic cap en guillotina ecosocialista després d'obtenir similars resultats que el partit antitaurí a pamplona capital, arribin després de l'enèssima sheeshaa a una solució més sostenible, assistirem al primer ... d'aigua, possible preludi de futures emanacions que al toc de taronja puguin acabar regant camps de cultiu de 18 forats prop de zones rurals de planta baixa i 10.\nPublicat per Ramon a 23:11 2 comentaris:\nPropera estació: Tunísia\nBloc tancat per vacances fins el dia de la mona.\nPublicat per Ramon a 18:41 Cap comentari:\nEls russos també voten\nA la plaça que ha vist desfilar missils de porexpan, aïllant tèrmicament la guerra tèbia, i on helicòpters amb la ciríl·lica "L" aparquen amb tiquet de zona roja, Lenin, apaisat, hiverna windowsment.\nEl candidat Medvédev passa el dissabte, dia de re-flexió, comprant roba compulsivament per efecte de l'ansietat als magatzems Gum, sense ni haver-li preguntat a la dona quina talla gasta (ell). El que tampoc sap, i que li estalviaria menjar valerianes a cullerades, és que la resta de presidenciables ja fa estona que fan migdiada a la morgue després de patir tots el mateix accident casolà fortuït.\nEl diumenge, 109 milions de russos cridats a les urnes disfruten de la festa de la democràcia introduïnt el seu vot directament en una destructora de documents del KGB.\nEl recompte, doncs, es decideix fer-lo a l'urna que l'hereu de Putin, la nit anterior, ha omplert amb 109 milions de butlletes DIN AO (en clara actitud winraresca) amb el nom de Medvédev escrit a mà per falta de toner a la fotocopiadora.\nLes faltes ortogràfiques del filll de Putin s'han encarregat de repartir els vots: el 60% per Medvédev, el 30% per un tal Mevedevéd, un 5% per un tal Me ve de i la resta entre tants candidats com possibles combinacions d'n-1 elements.\nEls mitjans de comunicació que no han volgut plagiar el cvitae d'Anna Politkovskaya ja parlen d'eleccions transparents i incolores, davant el silenci dels observadors internacionals, que prefereixen seguir fent snorkel sense tub al fons del riu Neva.\nPutin, el president sortint, ha donat la clau i el comandament del tdt al seu dofí Medvédev, i li ha demanat que continui la seva tasca: que Rússia segueixi sent el país amb més somriures per metre quadrat.\nA Rússia, serà per urnes... (Lenin)\nPublicat per Ramon a 20:33 3 comentaris:


Una setantena de rodatges des de la creació de la Maresme Film Comission | Ràdio Calella Televisió\nUna setantena de rodatges des de la creació de la Maresme Film Comission\nEl Maresme és territori de cinema. Per iniciativa del Consorci de Promoció Turística Costa del Maresme, ara fa un any es va crear la Maresme Film Comission per impulsar els rodatges a la comarca i dinamitzar així la indústria cinematògrafica. Des d’aleshores s’han facilitat una setantena de gravacions, entre pel·lícules com “Elisa y Marcela” de la directora Isabel Coixet, amb algunes seqüències rodades a Vilassar de Mar; i sèries o programes de televisió.\nLa Maresme Film Comission ha gestionat unes 200 peticions de rodatge a la comarca, 139 de les quals s’han concentrat en els mesos de gener a juliol del 2019.\nAquest és un instrument de promoció del territori que ofereix a productores de cinema i televisió un inventari de localitzacions repartides per la comarca, a més de centralitzar i tramitar els permisos administratius que són necessaris.\nDurant el primer any de treball, ha facilitat un total de 70 rodatges entre els quals destaquen produccions tan importants com els llargmetratges Elisa y Marcela (2019) d’Isabel Coixet, amb seqüències a Vilassar de Dalt; o Gente que viene y Bah (2019), de Patricia Font, àmpliament rodada al Maresme. A més, també s’han gravat sèries i programes de TV: Benvinguts a la família, de Paco Plaza, Joc de cartes i El Foraster, que va visitar Òrrius.\nCalella es promociona com a ciutat plató amb una oficina pròpia\nL’Ajuntament de Calella va crear l’abril del 2018 la Calella Film Office amb l’objectiu de promoure la ciutat com a plató de rodatges i tot tipus de produccions audiovisuals. Els creatius i les empreses del sector trobaran al portal calellafilmoffice.cat les diverses localitzacions que hi ha a la ciutat, en l’entorn urbà, natural i cultural; i un directori d’ajuda per tramitar els permisos necessaris.\nCalella apareix en l’última campanya promocional de l’Agència Catalana de Turisme que es va llançar la passada primavera i que protagonitza el futbolista Gerard Piqué, qui repta a descobrir els atractius del país. La Roca Grossa és la primera imatge del vídeo.\nLes pel·lícules 100 metres o Amics per sempre també s’han rodat a Calella, on hi ha dos esdeveniments vinculats a la indústria cinematogràfica: el Festimatge i el Calella Film Festival.\nSegüent La Festa Major de Les Santes arriba amb una potent programació de concerts\nAnterior La Diputació de Barcelona aprova la nova organització de l’executiu del PSC i Junts per Catalunya\nJosep Maria Colomer prepara una nova exposició de retrats de “gent de casa”


Futbolista Davids Edgar: biografia, fets interessants i millors gols | Notícies digerir\nEl jugador de futbol Edgar Davids és un dels jugadors més reconeixibles del món. Un noi curt i de pell fosca d’un físic fort amb rastes i ulls amagats darrere de les ulleres de color taronja, sempre sortia al camp al 100% o més. Va destruir hàbilment l’atac dels rivals, va lluitar per cada pilota i sempre va saber quan es retirarà i quan havia d’atacar. No a tots els jugadors els agradava el talentós migcampista amb un caràcter difícil. El jugador de futbol va demostrar la disposició explosiva no només al camp, sinó també fora d’aquest, sinó que tothom el va respectar per la seva professionalitat. Sembla que Edgar no podia tenir un sobrenom que no fos “pit bull”, perquè va agafar la pilota fins i tot dels atacants més tècnics. Ell, segons diuen, va xarnegar contra el rival i no li va deixar cap oportunitat.\nDes de la porta d’entrada cap a Ajax\nEdgar Davids va néixer a la ciutat surinamesa de Paramaribo el 13 de març de 1973. Quatre anys després, els pares i el fill petit es van mudar a Amsterdam, i allà Davids va començar a aprendre els fonaments bàsics del futbol. És cert que la pobresa dels pares no va permetre establir-se en una part decent de la ciutat i els Davids es van instal·lar al barri criminal. Així, el primer “equip” d’Edgar van ser els nois de les zones desfavorides de la capital holandesa i el primer camp: els patis i les portes.\nPer descomptat, el somni de tots els nois d’Amsterdam enamorat del futbol era estudiar a una de les millors acadèmies del Vell Món: l’acadèmia del club de futbol Ajax (De Toekomst). Però no era tan senzill. Podeu accedir a la famosa escola de dues maneres: o us van agradar els molts exploradors del club que veuen els candidats que us agraden i després els recomaneu a l’entrenador o bé parleu en un talent show. Ajax realitza anualment aquest tipus de programes. Al cap de tres dies, milers de nois demostren les seves habilitats i els millors van a l’acadèmia. Gràcies a aquest programa, Edgar Davids va entrar a De Toekomst.\nAcadèmia de futbol\nQuan Davids va arribar a l’acadèmia, ja havia aconseguit convertir-se en el líder de la colla local i va percebre aquest “rally” com una mena de defensa. En aquest equip, també va preferir unir-se al conegut Patrick Kluivert i Clarence Seedorf, que també eren de Surinam. Els nois van cridar la seva amistat “De Kabel”, que es mantenien els uns als altres, van detenir els atacs racistes, de vegades sense escatimar els punys. A De Toekomst, ell i els seus companys d’entrenament es van entrenar, van perfeccionar les seves habilitats i van buscar la seva posició al terreny de joc. El mateix Davids volia jugar a l’atac, però els entrenadors van posar Edgar en la posició d’un opornik.\nLa composició principal d’Ajax (1991-1996)\nQuan el jugador tenia 18 anys, va ser traslladat a l’equip principal de l’Ajax, i el setembre de 1991 el jugador va entrar per primer cop al camp. Ràpidament es va imposar a la base i, juntament amb la “dorada” esquadra holandesa sota el lideratge del jove i ambiciós Louis Van Gal, va convertir-se en triomfador de la Copa UEFA el 1992 i campió el 1995. A la final, l’Ajax va derrotar l’AC Milan.\nCom a part de “Amsterdam”, Davids va guanyar l’Eredivisi tres vegades seguides a les temporades 1993/94, 1994/95 i 1995/96. Va esdevenir el propietari de la Copa Holanda el 1993 i va guanyar la Supercopa holandesa tres vegades el 1993, 1994 i 1995.\nL’equip també va guanyar Supercopa UEFA i la Copa Intercontinental el 1995. Així, va ser durant els anys Davids and Co. els anys daurats d’Ajax. Fins ara, l’equip no ha estat capaç d’aconseguir el mateix èxit en competicions europees.\nPer cert, el sobrenom de “pit bull” va ser assignat al holandès precisament a “Ajax”. Amb un clar joc de l’entrenador de l’equip d’Amsterdam, Louis Van Gal Galids es va fer conegut als Països Baixos i després a tot el món.\nEn total per a l’Ajax, Edgar va passar 106 partits i va aconseguir imprimir el gol dels rivals 20 vegades. A la imatge d’Edgar Davids, durant el partit per a Ajax. Un jugador de futbol és molt difícil de descobrir, no és així?\nDos anys a Milà (1996-1998)\nDesprés de l’Ajax, Davids es va traslladar a Milà, però va anomenar dos anys en aquest club el més erroni de la seva carrera. Gairebé al començament de la temporada, el jugador es va trencar la cama i va estar fora de temps durant un temps. Més és més. El jugador de futbol va iniciar una baralla amb els ciutadans que presumptament permetien declaracions racistes contra ell, va deixar els punys a l’entrenament contra la llegenda rossoneri Kostakurta i, per acabar-ho, es va disputar amb l’entrenador principal del vermell i negre Fabio Capello. David d’aquest context, Davids no va rebre pràctica constant: en dues temporades va jugar només 19 partits i el 1998 va deixar el club. Després de marxar, la barra negra de la biografia d’Edgar Davids va acabar.\nReconèixer el que es va perdre a Juve (1998-2004)\nCom a part del club de Torí, la carrera de Davids va tornar a pujar. Es va convertir en un dels líders de la Juventus, va ajudar el club a guanyar la Serie A tres vegades el 1998, el 2002 i el 2003 i gairebé va repetir l’èxit de l’Ajax el 1995. Abans de la victòria a la Champions del 2003, el “Old Senior” va tenir una mica de sort. Un llançament de penal amb l’AC Milan va acabar a favor de Rossoneri.\nVa ser a la Juventus que es va desenvolupar la famosa imatge d’Edgar Davids, un jugador de futbol amb ulleres. El 1995, el jugador va patir una lesió al cap, a causa de la qual va desenvolupar una malaltia ocular, el glaucoma. Aleshores es va posar en qüestió el futur de l’esportista holandès, però va poder tornar al camp. El 1999, la lesió va empitjorar, és per això que Edgar Davids va necessitar ulleres especials. Segons els requisits de la FIFA, està prohibit aparèixer al camp amb ulleres, però l’organització va fer una excepció per al surinamès. Les ulleres estaven especialment dissenyades per al jugador i portaven ulleres irrompibles i no suant. Així doncs, Davids es va convertir en l’únic futbol “home atrevit”. Fins i tot quan les ulleres van esdevenir innecessàries, Edgar va continuar sortint a buscar partits en elles, ja que van passar a formar part de la seva imatge.\nDades interessants: desqualificació per nandrolona\nDurant la seva estada a la Juventus, Davids va ser desqualificat. Després d’un altre control de dopatge al març del 2001, la droga nandrolona es va trobar a la sang. El futbolista va ser santificat per una suspensió d’un any dels partits, però al final la condemna es va reduir a quatre mesos. El més probable és que la droga prohibida es va incorporar al cos del migcampista per culpa dels metges. En general, el temps d’aturada obligada no va afectar el joc del jugador: la temporada següent va tornar a la plantilla i va recuperar ràpidament la seva forma anterior.\nDesprés de Juve, la carrera de Pit Bull va començar a declinar lentament. Cada vegada es trobava més a la banqueta i fins i tot es va arrendar a Barcelona durant mitja temporada el 2004. Davids es va encaixar immediatament a l’equip, va reviure el partit blaugrana, va ajudar els catalans a sortir del soterrani de la taula del torneig i a ocupar el segon lloc del campionat nacional.\nLa temporada següent, el “pit bull” es va traslladar al “Inter” italià, però, com en el cas de “Milan”, no va poder guanyar peu en l’equip. A les temporades 2005/06 i 2006/07, Davids va “córrer” pel “Tottenham Hotspur” anglès i va ajudar el club a competir per un lloc als quatre primers llocs, però, com a resultat, l’equip va acabar només en el cinquè lloc durant dues temporades.\nEl 2007, Edgar va tornar al seu Ajax natal, on el jugador va rebre un braçalet de capità i va guanyar la Copa dels Països Baixos amb el club, fent un tret decisiu en el partit final de la copa. Al final de la temporada, Davids es va convertir en un agent gratuït i va deixar el futbol professional durant dos anys.\nEl 2010 va signar un contracte amb el club anglès Crystal Palace, però al cap de 3 mesos les parts van rescindir l’acord de mutu acord.\nEl 2012, Davids va signar un contracte amb el club de la segona lliga anglesa “Barnet” i es va convertir en entrenador. Però combinar les dues posicions va ser difícil i, després que Davids rebés una targeta vermella per tercera vegada aquesta temporada, va decidir penjar les botes a l’ungla i centrar-se en l’entrenament. És cert que no va durar gaire i al final del 2013 va deixar l’equip.\nActuacions a l’equip nacional (1994-2005)\nEl debut de Davids a la selecció holandesa va tenir lloc al Mundial de 1994. El jugador de futbol no va anar al Campionat d’Europa del 1996, perquè va caure amb l’entrenador holandès Guus Hiddink. Tot i això, a la Copa Mundial del 1998, el futbolista es va reunir amb l’equip, i va ser el gol d’Edgar Davids contra la selecció iugoslava que va portar l’equip als quarts de final del torneig. Edgar va entrar a l’equip simbòlic aquell any.\nAls Campionats d’Europa del 2000, el “taronja” va guanyar el bronze, perdent a les semifinals de la selecció italiana. Quan el pròxim euro es va convertir en una còpia de carboni, els holandesos només van cedir a la semifinal al partit. Va ser l’últim torneig europeu de Davids.\nStreet Football Philosophy\nEdgar Davids té una línia de roba sota la marca Monta Soccer. Es tracta de roba per a adults i nens. A més de la roba, la col·lecció Monta inclou complements esportius. El principal objectiu és promocionar la línia infantil de Jun Juniors. Segons Davids, no es tracta tant de roba com de l’estil de vida que ells i els seus col·legues estan tractant de transmetre als residents de diferents països. És convenient jugar amb aquestes peces de roba, també està pensat per transmetre l’estat d’ànim. Aquest és un estil de carrer, i el futbol per a molts nois comença als patis. Almenys això va ser el que va fer Davids. Vol contagiar els altres amb el futbol, i potser gràcies a ell s’obriran nous talents al món. Davids diu del seu futur:\nEstic absolutament tranquil i confiat, tinc molta energia. Hi ha tants esdeveniments interessants. Treballo amb nens, ja tinc la meva pròpia visió de com formar-los. Tinc, com he dit, fer entrenaments esportius i muntar el meu propi equip infantil.\nSegons la revista World Soccer, Edgar Davids es troba a la llista dels futbolistes més grans del segle XX. Per la seva intransigència i sense escrúpols, Edgar va rebre el sobrenom de “pit bull”, però no és l’únic. El holandès fou anomenat també “bulldog”, “piranha” i “depredador”. El missatge és el mateix. Als socis no li agradava molt Davids per la seva incapacitat de controlar-se, però ningú no podia negar la increïble dedicació i l’elevat nivell professional d’aquest migcampista.\nÉs un dels millors “espigons” del món, però Davids no només va destruir els atacs, va arrossegar la pilota cap endavant i va donar el cop final o va donar una passada. Tècnic, cruel, potent: tot això tracta del “pit bull”. Al mateix temps, les pintures d’Edgar Davids van revelar el creador real en ell, el poeta, la segona faceta de la seva personalitat, que, sense futbol, probablement mai no hauria aparegut.\nAndre Gomes: carrera d’un futbolista portuguès


La modificació de l'Ordenança de circulació de la Bisbal d'Empordà, s’ha aprovat al darrer Ple Municipal • Ràdio Capital de l'Empordà\nLa modificació de l’Ordenança de circulació de la Bisbal d’Empordà, s’ha aprovat al darrer Ple Municipal\nLa setmana passada es va aprovar al Ple de manera definitiva la modificació puntual de l'Ordenança municipal de Circulació de la Bisbal d'Empordà.\nVa ser aprovada per majoria absoluta amb els vots de l’equip de govern (ERC, CUP i ECG), PSC-CP i TxLB, amb les abstencions de CxLB-JxCAT. El document aprovat consta de dos annexos, 1 i 2.\nEl primer d’ells es basa en els serveis de control i gestió de trànsit mitjançant sistemes de registradors òptics intel·ligents i la identificació automàtica de vehicles.\nPer tant a partir d’aquesta aprovació s’aconsegueix el control d’accés per reconeixement de matrícules, la localització dels punts de control d’accés i carrers afectats, el concepte d’autorització del pas a les zones amb control, els tipus d’autorització; permanents, temporals i puntuals, els requisits per l’obtenció de l’autorització i la presentació de la mateixa sol·licitud, l’acreditació dels vehicles autoritzats, els sistemes de control d’accés ubicats a la zona de costa, les infraccions i sancions i la resolució d’aquestes incidències.\nEl segon annex aprovat, es basa en la reglamentació de la circulació de bicicletes, tricicles, monopatins i vehicles similars. Vehicles de mobilitat personal o per a persones amb mobilitat reduïda i altres cicles de motor. Es fa una classificació de les vies ciclistes juntament amb les normes generals de circulació ( incloent-hi les condicions d’estacionament).\nArticle anteriorFactoria Musical – 11 octubre 2020\nArticle següentOna Jove – 11 octubre 2020


Escola Bressol "El Gall i la Gallina" (Badal): L'octubre dels Tàpies...\nJa han passat dos mesos des de que ens vam endinsar en aquesta nova aventura. Durant aquests, se'ns han anat incorporant nous companys com el Gerard, la Bruna i la Yasmin. Poc a poc, la família Tàpies va creixent i es va fent més de notar! :)\nAl llarg d'aquest temps hem anat incorporant noves rutines en el nostre dia a dia com per exemple: el Bon dia!, El temps! i, ens reunim tots per beure aigua en gran grup tot i que ens costi. Poc a poc anirem perfeccionant la tècnica.\nEl mes d'Octubre comporta l'arribada de la tardor i la celebració de la Castanyada. Per a treballar-ho i endinsar-nos en el tema hem fet diverses experimentacions amb elements i fruits típics de la tardor. Gràcies a aquestes hem pogut manipular i desenvolipar al màxim els nostres sentits. Tot i que, a vegades, unes experimentacions ens agradin més que d'altres, estem aprenent i hem de descobrir per nosaltres mateixos.\nExperimentació dels fruits de la tardor.\nExperimentació amb moniato.\nGràcies a la participació de totes les famílies vam poder gaudir d'una Castanyada en\ncompanyia amb la visita de la Maria Castanyera, menjant panellets i fent\ntallers per unir el grup i gaudir del moment.\nA més de totes aquestes festivitats i novetats, també hem treballat entre altres coses la motricitat, estrenant les barres per alçar-nos o, els més valents, enfilant-se a l'esglaó de la classe.\nTal i com podeu veure en totes les imatges no hi ha moment per avorrir-se amb els Tàpies. No parem quiets! I és que, hi ha millor manera d'aprendre que movent-nos, descobrint i experimentant per nosaltres mateixos?